ΒΛΑΣΗΣ-VLASIS: Δεκεμβρίου 2016\nΗ Εφημερίδα μας ARFARA NEWS Σάββατο 24 Δεκεμβρίου 2016 :\n~ Μόνον η χάρις του Θεού όταν έλθει, τότε στέκει στα πόδια ο άνθρωπος. Αλλέως, χωρίς χάριν, πάντοτε περιτρέπεται και πάντοτε πίπτει...\nΕίπε ο αββάς Ποιμήν: «Η επαγρύπνηση και η προσοχή στον εαυτό μας και η διάκριση, αυτές οι τρεις αρετές είναι οδηγοί της ψυχής».\nΌταν διαβάζεις τους στίχους της ψαλμωδίας σου, μη σκέφτεσαι ότι είναι λόγια αλλουνού, που τα επαναλαμβάνεις κι αυτό, για να μη νομίσεις ότι οι ψαλμοί, πού έχεις μπροστά σου για πνευματική μελέτη, είναι ατέλειωτοι, και παραβλέψεις τελείως την κατάνυξη και τη χαρά που φέρνουν. Εσύ, λοιπόν, όταν προσεύχεσαι, να διαβάζεις με κατάνυξη τους στίχους, σαν να είναι δικά σου λόγια, και να καταλαβαίνεις οσα λες, σαν να είναι το έργο σου αυτό, που πρέπει να το εκτελείς τέλεια.\n~* Σκήτη Αγίας Άννης από Καρτσωναίϊκο 25/07/2015: https://youtu.be/wucim3C9F-w .-\n~* Ι Κ Αγίου Γεωργίου Σκήτης Αγίας Άννης Καρτσωναίων ανεβαίνοντας: https://youtu.be/m0OCb6mvD0U .-\n*** ΤΙΜΑ ΙΑΤΡΟΝ ΠΡΟΣ ΧΡΕΙΑΙΣ ΑΥΤΟΥ ,\nΕυγενίας οσιομάρτυρος (†262) και των γονέων αυτής Φιλίππου επάρχου παλαιάς Ρώμης και Βασίλλας και των τέκνων αυτών, Πρώτα και Υακίνθου. Μαρτύρων Αχαϊκού, Θεοκλείου, Καστούλου και Σόσσιου. Οσίων Αντιόχου «του της Πανδέκτης». Αφροδισίου, Βιτιμίωνος και Νικολάου του από στρατιωτών. ~\nΣήμερα 24/12/2016 εορτάζουν:\n- Ἦχος γ’. Θείας πίστεως.\n- Θείου Πνεύματος τῇ ὑμνωδίᾳ, φῶς προσέλαβες θεογνωσίας, Εὐγενία Χριστοῦ καλλιπάρθενε· καὶ ἐν ὁσίων χορείᾳ ἐκλάμψασα, ἀθλητικῶς τὸν ἐχθρὸν ἐθριάμβευσας. Μάρτυς ἔνδοξε, Χριστὸν τὸν Θεὸν ἱκέτευε δωρίσασθαι ἡμῖν τὸ μέγα ἔλεος.\n~* Ο Άγιος Φίλιππος ήταν πατέρας της Αγίας Ευγενίας και μαρτύρησε, αφού θανατώθηκε με μαχαίρι.\n~ Απολυτίκιο Αγ. Ευγενίας - 24 ΔΕΚΕΜΒΡΙΟΥ : https://youtu.be/hGxCEDGzd8k .-\n~ Απολυτίκιο Γεννέσεως του Κυρίου Ιησού Χριστού (Χριστουγέννων) - 25 ΔΕΚΕΜΒΡΙΟΥ :\n*** Κάλαντα και τραγούδια στον Μητροπολίτη Μεσσηνίας (φωτογραφίες και βίντεο)\nΜεταξύ αυτών στρατιώτες από το 9ο Σύνταγμα Πεζικού και την 120 Πτέρυγα Εκπαιδεύσεως Αέρος, το Λύκειο Ελληνίδων Καλαμάτας, Εθελόντριες του Ερυθρού Σταυρού, η Σχολή Βυζαντινής Μουσικής της Μητρόπολης και η Ένωση Ποδοσφαιρικών Σωματείων Μεσσηνίας.\nΟ Μητροπολίτης δέχθηκε επίσης, την επίσκεψη του μεσσηνίου Αρχηγού του Πυροσβεστικού Σώματος Αντιστρατήγου κ. Βασιλείου Καπέλιου .\nΒίντεο : ΚΑΛΑΝΤΑ ΣΤΟΝ ΜΗΤΡΟΠΟΛΙΤΗ ΜΕΣΣΗΝΙΑΣ - 24-12-2016 : https://youtu.be/QdZrFn7sxBY .-\n*** ΕΚΤΑΚΤΟ: Εκοιμήθη ο Μητροπολίτης Μαραθώνος Μελίτων\n~Εκοιμήθη πριν από λίγη ώρα σε ηλικία 70 ετών ο Μητροπολίτης Μαραθώνος κυρός Μελίτων.\nΟ Μελίτων Καβατσικλής γεννήθηκε στην Αθήνα στις 16 Φεβρουαρίου 1946. Σπούδασε την Θεολογία στο Θεολογικό Ινστιτούτο Αγίου Σεργίου Παρισίων. Από το 1962 μέχρι το 1986 υπηρέτησε στα Ιεροσόλυμα. Διάκονος χειροτονήθηκε την 1 Νοεμβρίου 1964 και Πρεσβύτερος το 1967. Υπηρέτησε ως Ηγούμενος στην Γάζα από το 1981 μέχρι το 1986 και ως Εφημέριος στην Αρχιεπισκοπή Αθηνών από το 1986 μέχρι το 1995. Στις 29 Ιανουαρίου 1995 χειροτονήθηκε τιτουλάριος Επίσκοπος Μαραθώνος, Βοηθός Επίσκοπος της Αρχιεπισκοπής Αθηνών. Στις 10 Οκτωβρίου 2012 προήχθη σε τιτουλάριο Μητροπολίτη. Σύμφωνα με πληροφορίες του www.dogma.gr τον τελευταίο καιρό ο μακαριστός Μητροπολίτης είχε εισαχθεί αρκετές φορές σε μεγάλο νοσοκομείο της πρωτεύουσας, καθώς αντιμετώπιζε σοβαρά προβλήματα με την υγεία του.\nΗ Εξόδιος Ακολουθία θα ψαλλεί την Τετάρτη 28 Δεκεμβρίου και ώρα 12.00 στον Ιερό Ναό Αγίου Γεωργίου Ακαδημίας Πλάτωνος, προεξάρχοντος του Σεβασμιωτάτου Μητροπολίτου Δωδώνης κ. Χρυσοστόμου, ο οποίος και θα εκπροσωπήσει τον Μακαριώτατο Αρχιεπίσκοπο Αθηνών και πάσης Ελλάδος κ. Ιερώνυμο Β΄.\n*** Κάλαντα Χριστουγέννων- Να τα πούμε; (βίντεο)\nΑπό τα ξημερώματα παιδιά έχουν βγει στους δρόμους της Καλαμάτας και ψάλουν τα κάλαντα σε όλες τις γειτονίες της πόλης.\nΑπό εμάς Χρόνια Πολλά!!!\nVideo: Κάλαντα 2016- Χριστούγεννα , https://youtu.be/YImaSDrAdyQ .-\n*** Η εγκύκλιος του Μητροπολίτη Μεσσηνίας για τα φετινά Χριστούγεννα\nΣε καιρούς επικίνδυνων καταστάσεων και κρίσιμων συνθηκών, έντονων ανισοτήτων και ποικίλων αντιφάσεων, παράξενων συμπεριφορών και κοινωνικών αμφισβητήσεων, πολλές φορές συμπεριφερόμαστε σαν να μην έχουμε πυξίδα και οδοδείκτη, σαν να μην έχουμε κατανοήσει το γεγονός της Γέννησης του Χριστού, του Υιού του Θεού του Ζώντος, του Λυτρωτή και Σωτήρος μας.\nΣυμπεριφερόμαστε με έναν τρόπο, ο οποίος δεν επιβεβαιώνει την πίστη μας ως μία ενεργή στάση ζωής, μέσα από την οποία να φανερώνεται το μήνυμα της ελπίδας, της αγάπης, της χαράς και της ειρήνης της Γέννησης του Θεανθρώπου Χριστού σε κάθε συνάνθρωπο και αδελφό μας.\nΔυσκολευόμαστε μέσα από τη συμπεριφορά μας να επιβεβαιώσουμε τον λόγο του Αποστόλου Παύλου, ότι «οι δοκιμασίες οδηγούν στην υπομονή, η υπομονή στο δοκιμασμένο χαρακτήρα και ο δοκιμασμένος χαρακτήρας στην ελπίδα, η ελπίδα, η οποία τελικά δεν απογοητεύει γιατί η αγάπη του Θεού γέμισε και ξεχείλισε τις καρδιές μας», αλλά και τον λόγο ενός συγχρόνου αγίου, ο οποίος μας επισημαίνει ότι «δεν υπάρχει απελπισία όταν είσαι μέσα στην Εκκλησία, ό,τι και να έχεις κάνει, ό,τι και να έχεις υποστεί. Δεν υπάρχει απελπισία. Στεναχώρια μπορεί να έχεις, αλλά απελπισία όχι».\nΑς προσπαθήσουμε, λοιπόν, να βιώσουμε αυτή τη βεβαιότητα της αλήθειας των παραπάνω λόγων και να μην απελπιζόμαστε, διότι «ετέχθη ημίν σήμερον Σωτήρ, ος έστι Χριστός Κύριος», το δε νέο έτος 2017 να είναι ευλογημένο, υγιεινό, καρποφόρο και ελπιδοφόρο.\n*** Γιάννης Λαμπρόπουλος: Τα ψέματα τελείωσαν, η ώρα της κρίσης έρχεται…\nΕπισκέφθηκε την πόλη μας ο πρωθυπουργός κ. Τσίπρας για να παραδώσει τα ήδη παραδομένα έργα. Την περιμετρική της Καλαμάτας και το τμήμα Λεύκτρο-Σπάρτη, που δεν προγραμμάτισε, δε μελέτησε, δεν ενέταξε, δε δημοπράτησε, δεν κύρωσε στη Βουλή, δεν έκανε τις απαλλοτριώσεις, δεν έκανε την έναρξη των εργασιών.\nΌταν ο κ. Τσίπρας έγινε πρωθυπουργός τον Ιανουάριο του 2015, βρήκε το 93% του έργου του περιμετρικού δακτυλίου εκτελεσμένο και υπολειπόμενο μόνο το 7%, για το οποίο χρειάσθηκαν δυο χρόνια μέχρι να το ολοκληρώσει.\nΤο ίδιο σχεδόν έγινε και για το Λεύκτρο-Σπάρτη.\nΕπιγραμματικά για τον Περιμετρικό Δακτύλιο σημειώνω τα εξής: Στο τέλος του 2003, λίγο πριν από τις εκλογές του 2004, δόθηκε εντολή από το αρμόδιο υπουργείο για προμελέτες.\nΕπί υπουργίας στο ΠΕΧΩΔΕ Γεωργίου Σουφλιά εντάχθηκε και αποφασίστηκε η κατασκευή του, όταν εγκρίθηκαν τα τεύχη της β΄ φάσης του έργου.\nΣτις αρχές του 2006 δημοπρατήθηκε και ανεδείχθη ο παραχωρησιούχος κατασκευαστής.\nΗ σύμβαση παραχώρησης υπεγράφη τον Μάιο του 2007 και κυρώθηκε στη Βουλή τον Ιούλιο του 2007, με αρνητική ψήφο τότε του κόμματος του κ. Τσίπρα.\nΤο έργο άρχισε να κατασκευάζεται από την Τσακώνα προς την Καλαμάτα, με αποτέλεσμα οι εργασίες της Περιμετρικής να ξεκινήσουν στα μέσα του 2011, αφού πρώτα κατεβλήθησαν οι αποζημιώσεις στους ιδιοκτήτες.\nΣτο τέλος του 2013 η Ευρωπαϊκή Τράπεζα Επενδύσεων ζήτησε την τροποποίηση της Σύμβασης, η οποία, τροποποιημένη πλέον, πήγε για έγκριση στο Ελεγκτικό Συνέδριο, όπου καθυστέρησε όλο το 2014, με επακόλουθο οι εργασίες να εκτελούνται με πολύ αργούς ρυθμούς. Τους πρώτους μήνες του 2015 δόθηκε η έγκριση από το Ελεγκτικό Συνέδριο και ενώ έπρεπε να επανεκκινήσουν οι εργασίες, ακολούθησε για περισσότερο από ένα χρόνο πλήρης απραξία, με τον υπουργό κ. Σπίρτζη να δικαιολογείται ότι δήθεν διαπραγματεύεται με τον ΜΟΡΕΑ για καλύτερους όρους, αλλά το μόνο που προέκυψε ήταν η αύξηση της τιμής των διοδίων για τους πολίτες.\nΔύο χρόνια στην εξουσία Τσίπρας και Καμμένος, δικό τους έργο, ούτε περάτωσαν, ούτε θα περατώσουν, ούτε προγραμμάτισαν στο νομό μας.\nΣήμερα καμιά πειστική και καθαρή δέσμευση για ένταξη των δρόμων δεν ακούσαμε και το δυσάρεστο πλέον είναι ότι οι σημαντικότατοι για τον νομό δρόμοι: Τσακώνα-Καλό Νερό και Καλαμάτα-Ριζόμυλος-Πύλος μέχρι τη Μεθώνη δε θα γίνουν, παρά το γεγονός ότι υπάρχουν οι βασικές μελέτες και θα μπορούσαν οι υπολειπόμενες συμπληρωματικές, δυο χρόνια τώρα, να έχουν τελειώσει.\nΑκόμα και το τμήμα από την Πάτρα μέχρι τον Πύργο, που είχε από την προηγούμενη συγκυβέρνηση προγραμματιστεί να δημοπρατηθεί το Μάρτιο του 2015, βρίσκεται τώρα στον αέρα, αφού ο κ. Τσίπρας ακύρωσε τότε τη δημοπράτηση για να μπορεί να συμμετάσχει ο δικός του εθνικός εργολάβος και παρ’ ολίγον καναλάρχης.\nΣτη συνέχεια, έσπασε το έργο σε 8 τμήματα, έγιναν μέχρι τώρα μόνο οι τρεις δημοπρατήσεις, οι οποίες βρίσκονται στο Ελεγκτικό Συνέδριο, που σημαίνει ότι εάν δεν εγκριθούν, πρέπει να γίνουν όλα πάλι από την αρχή.\nΑλήθεια, τι ήρθε να μας πει ο κ. Τσίπρας, προς τι οι φιέστες του;\nΤι είπε για τους αγρότες μας, που φέτος έχασαν τα εισοδήματά τους, το λάδι, τις ελιές, τα σύκα, τη σταφίδα;\nΤα ψέματα τελείωσαν, η ώρα της κρίσης έρχεται…\n*** Καζαμίας- Τσίπρας χθες από Καλαμάτα (φωτογραφίες και βίντεο)\nΤον πρωθυπουργό προλόγισε ο υπουργός Υποδομών, Χρήστος Σπίρτζης, ο οποίος ξεκίνησε την ομιλία του λέγοντας πως δεν πρόκειται για επικοινωνιακή εκδήλωση.\nΚαι πρόσθεσε: «Το Φεβρουάριο του 2015 όλα τα μεγάλα έργα ήταν σε τέλμα και με πλήθος προβλημάτων και εκκρεμότητες. Για το Μορέα είχε διακοπεί η χρηματοδότηση από την Ευρωπαϊκή Τράπεζα Επενδύσεων και τις ιδιωτικές. Η πρόβλεψη ήταν μία: Δεν προλαβαίνουμε. Οι συνέπειες θα ήταν καταστροφικές. Θα χρειαζόμασταν πάνω από ένα μνημόνιο για να επιστρέψουμε 4 δισεκατομμύρια ευρώ στην Ευρωπαϊκή Επιτροπή και πολλά ακόμα σε ρήτρα. Σήμερα αποδεικνύουμε ότι με συλλογική δουλειά τα καταφέραμε. Αποδεικνύουμε ότι θα καταφέρουμε και την ολοκλήρωση των έργων και την ολοκλήρωση εξόδου από την κρίση και την ύφεση».\nΟ υπουργός ευχαρίστησε και όλους όσοι συνέβαλαν στην ολοκλήρωση και την παράδοση του έργου. Είπε δε ότι στη Μεσσηνία έχουν να γίνουν πολλά ακόμα και αναφέρθηκε γενικά σε αντιπλημμυρικά έργα στο Δήμο Καλαμάτας και στο αεροδρόμιο, ενώ καταλήγοντας σχολίασε: «Και τα επόμενα εγκαίνια, που θα κάνει πάλι ο Αλέξης, είναι ο δρόμος Καλαμάτα - Ριζόμυλος – Πύλος. Πετύχαμε σε λιγότερα από 2 χρόνια ό,τι δεν πέτυχαν οι προηγούμενες κυβερνήσεις σε δέκα χρόνια».\nΞεκινώντας την ομιλία του, ο πρωθυπουργός σχολίασε τη χθεσινή ηλιοφάνεια στην Καλαμάτα, λέγοντας ότι ο ήλιος σηματοδοτεί ότι «σιγά σιγά η χώρα και η οικονομία φεύγει από τη σκιά».\nΤόνισε ότι το 2016 κλείνει για την Ελλάδα με θετικό πρόσημο, έστω και μικρό, και πως οι προβλέψεις αναφέρουν 2,8 και 3% το 2017 και το 2018 και πως όλα αυτά επιτεύχθηκαν με δύσκολη, επίμονη και μεθοδική δουλειά.\n«Είναι μεγάλη η χαρά μας που ολοκληρώνεται ο αυτοκινητόδρομος Μορέας, ο κεντρικός άξονας της Πελοποννήσου, που είναι ένα από τα 5 μεγάλα έργα που το 2013 βρήκαμε σταματημένα και βρεθήκαμε μπροστά στο φάσμα να πληρώσουμε μεγάλα πρόστιμα. Μόνο για αυτό το έργο θα έπρεπε να επιστρέψει το Δημόσιο 504 εκατ. ευρώ. Έπειτα από επίπονη δουλειά και μέσα από τη διυπουργική επιτροπή που κατάφερε να αναθεωρήσει τη σύμβαση, εξοικονομήσαμε όχι μόνο τη συνέχιση του έργου, αλλά και τη διασφάλιση του δημόσιου συμφέροντος. Κάτι που, δυστυχώς, οι προηγούμενες κυβερνήσεις δεν είχαν φροντίσει. Με την αναθεώρηση το Δημόσιο εξοικονόμησε συνολικά αποζημιώσεις άνω των 200 εκατ. ευρώ.\nΜε τη συμφωνία που κάναμε προβλέπεται για όλους τους αυτοκινητόδρομους η εγκατάσταση από τους παραχωρησιούχους συστήματος αναλογικών διοδίων, με δαπάνες του ίδιου και με κριτήριο τη χρήση του δρόμου. Επίσης, περιλαμβάνει τη σύνταξη οικονομοτεχνικής μελέτης για οριζόντια μείωση των διοδίων, την υποχρέωση του παραχωρησιούχου να προχωρήσει στην παροχή κλιμακωτών εκπτώσεων που θα φτάνουν έως και το 70% στους συχνούς τοπικούς χρήστες του αυτοκινητόδρομου. Τέλος, την απαλλαγή ατόμων ειδικών κατηγοριών από την καταβολή διοδίων με την χρήση ειδικής κάρτας και την αντιμετώπιση του ζητήματος μετακίνησης των μόνιμων κατοίκων εκεί που δεν υπάρχει παράλληλο δίκτυο για την εξυπηρέτησή τους.\nΔιαβάζοντας την αναθεωρημένη σύμβαση είδα και κάτι ακόμα, αλλά θα αργήσετε πολύ ακόμα να του κάνετε χρήση. Προβλέπεται η δωρεάν μετακίνηση των ψηφοφόρων στις εκλογές. Αλλά αυτό θα γίνει το Σεπτέμβριο του ΄19», τόνισε ο πρωθυπουργός απαντώντας για άλλη μια φορά στα σενάρια ότι ετοιμάζεται για εκλογές.\n«Τα έργα δεν έχουν πατρότητα»\nΑκολούθως, παρατήρησε ότι ο παραχωρησιούχος ανέλαβε την υποχρέωση να ολοκληρώσει και τρεις μελέτες για έργα της Μεσσηνίας: Τη μελέτη για το δρόμο Καλό Νερό – Τσακώνα και τη σύνδεση με τον αυτοκινητόδρομο, τη μελέτη και τις εργασίες αναβάθμισης για το δρόμο Καλαμάτα – Ριζόμυλου και τη μελέτη του Ριζόμυλου – Πύλου, με συνολικό κόστος που υπερβαίνει τα 12 εκατ. ευρώ.\nΤόνισε ακόμα ότι τα μεγάλα έργα έχουν ως στόχο την εξυπηρέτηση των πολιτών και την υπεράσπιση του δημόσιου συμφέροντος, αλλά την περίοδο της μεγάλης ανάπτυξης, όπως είπε χαρακτηριστικά, τα έργα αυτά ήταν συνυφασμένα με επιζήμιες συμβάσεις και καθυστερήσεις, που κατέληγαν στη λεηλασία δημοσίου χρήματος. Γι’ αυτό, υπογράμμισε, δεν υπάρχει από την κυβέρνησή του καμία ανοχή σε περιπτώσεις διαφθοράς, προσθέτοντας: «Και το λέω αυτό, γιατί μόλις τελειώσει αυτή η εκδήλωση, κάποιοι είναι έτοιμοι να βγουν και να διεκδικήσουν την πατρότητα των έργων αυτών. Τα έργα αυτά δεν έχουν πατρότητα, ανήκουν στον ελληνικό λαό. Δεν μπορώ όμως να αγνοήσω το πάρτυ που γινόταν σε αυτή τη χώρα, τα χρόνια της ανάπτυξης, αλλά ούτε και το γεγονός ότι οι διεκδικήσεις παραχωρησιούχων και εργοληπτών μάς έδωσαν τη δυνατότητα το Δημόσιο να έχει ένα όφελος μεγαλύτερο των 700 εκατ. ευρώ. Η δική μας επιμονή οδήγησε στην επανέναρξη αυτών των έργων και στην ολοκλήρωσή τους έγκαιρα».\nΜιλώντας για την οικονομία και την επικείμενη αξιολόγηση, είπε ότι η Ελλάδα πέρασε μια τραγική 5ετία έως το 2015: «Χάσαμε το 25% του πλούτου μας, εκτοξεύτηκε η ανεργία από το 7% στο 27%. Η χώρα βυθίστηκε στη αποεπένδυση και στην παραγωγική αποδιάρθρωση. Βγαίνουμε όμως σιγά σιγά από αυτό το βαθύ τούνελ. Και βγαίνουμε τηρώντας τις δεσμεύσεις μας, έχοντας όμως στο μυαλό μας να κρατήσουμε την κοινωνία όρθια και να ξεπεράσουμε δυσλειτουργίες και παθογένειες του παρελθόντος, ώστε και το τελευταίο ευρώ δημόσιων πόρων να πηγαίνει εκεί που ο πολίτης έχει ανάγκη. Είμαστε στα τελευταία δύσκολα μέτρα, μιας δύσκολης διαδρομής. Έχουμε όμως την αισιοδοξία ότι θα καταφέρουμε να ξεπεράσουμε και τον τελευταίο δύσκολο κάβο και να προχωρήσουμε μπροστά στο μεγάλο έργο της παραγωγικής ανασυγκρότησης της πατρίδας μας. Τις τελευταίες ημέρες με κατηγορούν γιατί κάνω περιοδείες. Μιλάω με τον κόσμο και ακούω τα προβλήματά του. Εγώ δε θα είμαι πρωθυπουργός κλεισμένος στο Μαξίμου, θα επικοινωνώ αδιαμεσολάβητα με τους πολίτες για να βρίσκουμε λύσεις. Γιατί η μοναδική μας στήριξη είναι οι πολίτες και η δύναμή τους. Δε χρειαζόμαστε τη μεσολάβηση των εκπομπών και των ΜΜΕ, τους τη χαρίζουμε».\nΕξέφρασε δε την απόλυτη αισιοδοξία του ότι η αξιολόγηση θα κλείσει με τον καλύτερο δυνατό τρόπο: «Δε φοβόμαστε να διαπραγματευόμαστε, ούτε όμως υπογράφουμε λευκά χαρτιά, όπως έκαναν οι προηγούμενοι. Εμείς προχωράμε μπροστά να στηρίξουμε τους πιο αδύναμους και να βγάλουμε τη χώρα από αυτή την πολυετή κρίση που κάποιοι μας φόρτωσαν στην πλάτη».\nΤέλος, ο πρωθυπουργός εξέφρασε τη μεγάλη του ικανοποίηση για τη 13η σύνταξη σε συνταξιούχους, λέγοντας: «Στενοχωριέμαι όχι για τις αντιδράσεις των έξω, αυτές είναι αναμενόμενες, αλλά για τις αντιδράσεις των μέσα. Γι’ αυτούς που δεν είχαν το σθένος να στηρίξουν το αυτονόητο. Ότι, δηλαδή, αυτοί που λεηλατήθηκαν τα προηγούμενα χρόνια, οι πιο αδύναμοι, τώρα που η οικονομία πάει καλά, πρέπει να στηριχθούν. Και δεν ψήφισαν αυτή την πρωτοβουλία στη Βουλή. Και όχι μόνο αυτό, αλλά περίμεναν με καρτερία τους έξω να μας επιβάλλουν πρόστιμα και κυρώσεις και να μας αναγκάσουν να πάρουμε το μέτρο πίσω. Λοιπόν, διαψεύστηκαν άλλη μια φορά, όπως θα διαψευστούν και με το κλείσιμο της 2ης αξιολόγησης. Η χώρα θα βγει από την κρίση και αυτή η κυβέρνηση θα βγάλει τη χώρα από την κρίση με την κοινωνία όρθια και θα στηρίξει αυτούς που έχουν περισσότερο ανάγκη». Της Βίκυς Βετουλάκη\nVideo: Τσίπρας- Περιμετρικός Καλαμάτα 2016 , https://youtu.be/dTH2szncN6w .-\n*** Πρόγραμμα λειτουργίας του μουσείου φορεσιάς κατά τις εορτές\nΟ εκθεσιακός χώρος του Λυκείου των Ελληνίδων Καλαμάτας που στεγάζει τη μόνιμη συλλογή ελληνικών ενδυμασιών «Βικτωρία Γ. Καρέλια» στην Καλαμάτα, επί της οδού Σταδίου 64, θα είναι κλειστός ανήμερα των Χριστουγέννων, καθώς και την Πρωτοχρονιά.\nΘα είναι κατ’ εξαίρεση ανοιχτός τη Δευτέρα 26/12 και τη Δευτέρα 2/1, από 10.00 π.μ. έως 2.00 μ.μ.\n*** Φοβάται τους δημοσιογράφους\nΤελικά ο πρωθυπουργός μάλλον μόνο τους δημοσιογράφους φοβάται για την… ασφάλειά του. Αυτό καταλάβαμε από τα μέτρα ασφαλείας της προσωπικής του φρουράς. Τα μόνα μέτρα που έλαβαν ήταν να τον προφυλάξουν από τους… δημοσιογράφους.\nΚατά τ’ άλλα, ήταν σε όλα ακάλυπτος. Ευτυχώς, δηλαδή, που κανένας δεν είχε πρόθεση για κάτι κακό και είχε λάβει άλλα μέτρα η τοπική Αστυνομία. Ιδιαίτερα στα εγκαίνια στον περιμετρικό, κανένας απολύτως έλεγχος στο ποιος εισερχόταν στο χώρο πού θα μιλούσε ή τι γινόταν από… απέναντι και πίσω του όταν μιλούσε.\nΟι «δικοί» του, πάντως, είχαν το νου τους στους δημοσιογράφους, μην τον πλησιάσουν πολύ. Β.Β.\n*** Γλυκές Διαδρομές\nΠεντανόστιμα μελομακάρονα, κουραμπιέδες, βασιλόπιτες, κουλουράκια, τούρτες και πάστες για τις γιορτινές ημέρες...\nΕπιλέξαμε για εσάς τις "γλυκιές λιχουδιές" στην Καλαμάτα που μπορείτε να τις προμηθευτείτε για το σπίτι σας ή για δώρο...\nΑπόλαυση Κρήτης 22\nΠραλίνα Κανάρη Κωνσταντίνου 37 & Σωκράτους\nCaramel: Βασιλίσσης Όλγας 34Α\nCioccolatto Αριστομένους 91\nτηλέφωνο : 2721023487\nδίπλες Παράδοση: Γεωργούλη 4\nCoral: Λεΐκων 19\nΚαννάς: Μαυρομιχάλη 34 και Παλαιολόγου\nτηλέφωνο : 2721082079\nΑφοι Λάμπου Κρήτης 13\nΛαλάγγι: Ακρίτα 9\nΧριστόπουλος : Υπαπαντής 1\n*** 54χρονος σκοτώθηκε στην παλαιά Ε.Ο. Καλαμάτας-Τρίπολης\nΈνας άνδρας, 54 ετών, από το χωριό Κατσαρού, έχασε τη ζωή του χθες το απόγευμα, όταν το όχημα που οδηγούσε ξέφυγε από την πορεία του και «καρφώθηκε» σε σπίτι νότια της παλαιάς εθνικής οδού, στο ύψος της Άνθειας.\nΝα σημειωθεί ότι, όταν το αυτοκίνητο έφυγε από το δρόμο, έκανε βουτιά "θανάτου", αφού το σημείο στο οποίο κατέληξε βρίσκεται χαμηλότερα από το οδόστρωμα.\nΣτον τόπο του συμβάντος έφθασε ασθενοφόρο και παρέλαβε τη σορό του άτυχου άνδρα.\n*** Το Christmas Shopping αυτή την εποχή κυριαρχεί στη σκέψη μας …\nΠολύχρωμα κουτιά κρύβουν ένα μικρό ή μεγάλο θησαυρό.\nΤο « Θάρρος» είναι δίπλα σου, βοηθώντας να βρεις δώρα για σένα και τους δικούς σου ανθρώπους…."\nΛαμπερά κοσμήματα από το κοσμηματοπωλείο PRASINOU JEWELLERY , αποτελούν τα πιο κομψά και διαχρονικά δώρα για εκείνη\nΑριστομένους 51 τ.2721063503\nΕντυπωσιακά φορέματα, must-have παπούτσια και μοντέρνα γυναικεία ρούχα από το νέο κατάστημα MADAME FASHION & BEST\nΑναγνωσταρά 34 τ.2721080807\nΠοιοτικά παιχνίδια από όλο τον κόσμο για τους μικρούς ήρωες της καθημερινότητάς μας από το OXYGEN\nΠεζόδρομος Βαλαωρίτου 9 τ.2721300512\nΑνδρικά ρούχα με την υπογραφή της TIMBERLAND για τους άνδρες που αναζητούν την ποιότητα\nΣιδηροδρομικού Σταθμού7 τ.2721088075\nΑθλητικά ρούχα, παπούτσια και αξεσουάρ για όλη την οικογένεια αλλά και τους φίλους σας από τα καταστήματα COSMOS\nΑριστομένους 39 , 27210-23300\nΝέα Είσοδος , 2721024999\nΙατροπούλου 20 & Αριστομένους 2721024102\nΧειροποίητα χριστουγεννιάτικα στολίδια και είδη διακόσμησης που θα απογειώσουν με το ιδιαίτερο ύφος τους το χώρο σας από το DECORATIVO\nΑναγνωσταρά 31 τ.2721097005\nΣτο FONTANA JEWELS για ξεχωριστές δημιουργίες! Θα βρείτε τα πιο fashion αξεσουάρ από ιδιαίτερα υλικά, ρολόγια και τσάντες\nΒαλαωρίτου 2 τ.2721301368\nΕντυπωσιάστε με μια ξεχωριστή πρόταση δώρου. Χαρίστε στην αγαπημένη σας μια ΔΩΡΟΕΠΙΤΑΓΗ ομορφιάς από τα LASERLINE CLINICS και αφήστε εκείνη να επιλέξει το ΔΩΡΟ της, προσαρμοσμένο στις δικές της ανάγκες\nΣιδηροδρομικού Σταθμού 12, τ.2721088320, 85700\nΣτο ΡΟΔΙ, εκτός από το φυσικό του χώρο, θα το συναντήσετε και στα χριστουγεννιάτικα σπιτάκια της πλατείας, θα βρείτε γούρια και πανέμορφα στολίδια από ξεχωριστά υλικά\nΒασ. Σοφίας 7 τ.2721086908\nΤο ΑΧΝΑΡΙ μας δίνει τις καλύτερες προτάσεις για παιδικά ρούχα και παπούτσια ντύνοντας στιλάτα τους μικρούς μας φίλους με άνετα και μοντέρνα σύνολα\nΣταδίου 21 τ. 2721022932\nΤο Αρωματοπωλείο « το σπίτι του αρώματος» προσφέρει αρώματα με σύνθεση αντίστοιχη των γνωστών οίκων σε μεγάλη ποικιλία. Συνδυάστε τα με body lotion, body oil και αφρόλουτρα στο ίδιο άρωμα\nΑντωνοπούλου 8 τ. 2721302530\nΣτο HOME DESIGN επιλέξτε ανάμεσα από χριστουγεννιάτικα τραπεζομάντηλα και τραβέρσες για το εορταστικό τραπέζι, διακοσμητικά μαξιλάρια και μαξιλαροθήκες που θα δώσουν το χρώμα τον ημερών\nΑριστοδήμου 95Α τ. 2721062440\n*** Όμορφη γιορτή αλληλεγγύης από το ΚΕΦΙΑΠ Φιλιατρών!\nΧαρά και ζεστασιά προσέφεραν στους ανθρώπους του ΚΕΦΙΑΠ Φιλιατρών ο Δήμος Τριφυλίας με την Κοινωφελή του Επιχείρηση, η διοίκηση του Γενικού Νοσοκομείου Μεσσηνίας, ο Σύλλογος Φιλοπροόδων Φιλιατρών, το Γυμνάσιο Φιλιατρών, το ΚΑΠΗ Φιλιατρών και οι εθελοντές του Κέντρου μαζί με τους εργαζομένους σε αυτό!\nΗ Φιλαρμονική του Συλλόγου Φιλοπροόδων Φιλιατρών, υπό τις οδηγίες του αρχιμουσικού Παναγιώτη Φωτεινέα, έπαιξε χριστουγεννιάτικα τραγούδια και κάλαντα για τους ανθρώπους που φιλοξενούνται στο Κέντρο, ενώ χορευτικό του Συλλόγου, από μαθητές Γυμνασίου, υπό τις οδηγίες του δασκάλου τους, Νίκου Αθανασόπουλου, παρουσίασε παραδοσιακούς χορούς, όπως και τμήμα ενηλίκων!\nΞεχωριστή ήταν η στιγμή ο πιανίστας του τμήματος μουσικής του Δήμου, Νικόλαος Παπαδήμος, έπαιξε στο πιάνο χριστουγεννιάτικες μελωδίες, ενώ φιλοξενούμενοι του Κέντρου έψαλαν και τραγούδησαν.\nΣτη γιορτή τραγούδησαν και μέλη του ΚΑΠΗ Φιλιατρών.\nΣε όλους τους φιλοξενούμενους του Κέντρου προσφέρθηκαν δώρα, τα οποία ήταν σε τσαντούλες που είχαν φτιάξει μαθητές σχολείων. Πραγματικά, ήταν μια συμβολική αλλά ουσιαστική κίνηση και χειρονομία κοινωνικής ευαισθησίας και αλληλεγγύης, την οποία οι φιλοξενούμενοι του Κέντρου δέχθηκαν με πολύ μεγάλη χαρά.\nΟ μητροπολίτης Τριφυλίας και Ολυμπίας εξέφρασε τη χαρά «που ερχόμαστε ανάμεσα στα παιδιά μας, τα οποία με τις όποιες ιδιαιτερότητές τους, μας κάνουν να αισθανόμαστε καθ’ όλη τη διάρκεια της ζωής μας και ιδιαίτερα αυτές τις μέρες, την ανάγκη, πρώτον, να δοξολογούμε το Θεό γι’ αυτά που δίδει σ’ εμάς και δεν τα εκτιμούμε, αλλά και να τον ευχαριστούμε που μας παρέχει τη δυνατότητα ο καθένας από το δικό του μετερίζι να συμβάλλει στην οποιαδήποτε κάλυψη αναγκών αυτών των παιδιών, που δεν είναι ξένοι, που δεν είναι διαφορετικοί από εμάς, αλλά σαν κι εμάς…».\nΟ δήμαρχος Τριφυλίας, Παναγιώτης Κατσίβελας, επισήμανε πως, καθώς πήγαινε στο ΚΕΦΙΑΠ, είδε τα παιδιά του Γυμνασίου να προχωρούν για να φτάσουν στο Κέντρο με χαμόγελα και χαρά, «κι αυτό είναι η εικόνα της κοινωνίας της Τριφυλίας, που, ουσιαστικά, νιώθει αλληλέγγυα, που έχει αρχές, που έχει ευαισθησίες, που καταλαβαίνει τι είναι ο άλλος δίπλα. Και αυτή είναι η κοινωνία μας και σ’ αυτή ζούμε και γι’ αυτή υπερηφανευόμαστε.\n[…] Ο Δήμος Τριφυλίας, απ’ αυτές τις γιορτές και για όλη την επόμενη χρονιά, θα την κηρύξει έτος αλληλεγγύης! Το Δ.Σ. στην τελευταία συνεδρίαση αποφάσισε ομόφωνα να τιμήσει τους εθελοντές πολίτες της Τριφυλίας που ουσιαστικά φροντίζουν αυτά τα παιδιά! Σε μια ένδειξη και σε μια απαρχή συμβολισμού ότι χρειάζεται ο ένας τον άλλον και είναι αυτό που είπα, ότι είμαστε μία κοινωνία αλληλεγγύης…».\n«Για ακόμη μία φορά, φέτος, είμαστε εδώ σε αυτή τη ζεστή και πολύ ανθρώπινη γιορτούλα. Θέλω φέτος να κάνω μνεία στο Δήμο Τριφυλίας και να ευχαριστήσω προσωπικά τον κ. δήμαρχο για την αμέριστη συμπαράσταση, συνεργασία, αλλά και το αγκάλιασμα που έχει κάνει σε αυτό το Φορέα, σε αυτή τη δομή. Δεύτερον θέλω να ευχαριστήσω θερμά την τοπική κοινωνία, γιατί καθημερινά δίνει έμπρακτα την αγάπη της και τις ιδιαίτερες ευαισθησίες της απέναντι σε αυτά τα παιδιά…», τόνισε ο διοικητής του Γενικού Νοσοκομείου Μεσσηνίας (στο οποία υπάγεται διοικητικά το ΚΕΦΙΑΠ), Γιώργος Μπέζος.\nΣημειώνεται πως τη Δευτέρα 26 Δεκεμβρίου, στις 7.00 μ.μ., στην ανακαινισμένη αίθουσα «Αλέκος Παπαδόπουλος» στην Κυπαρισσία, μετά τη συναυλία από την Ορχήστρα των Μουσικών Χρωμάτων και μαέστρο τον Στάθη Σούλη, η ψυχαγωγία θα συναντήσει τον εθελοντισμό, την αγάπη και την αλληλεγγύη και ο Δήμος Τριφυλίας θα τιμήσει την κοινωνική δράση και προσφορά των εθελοντών του Κέντρου Φυσικής & Ιατρικής Αποκατάστασης Φιλιατρών. Του Ηλία Γιαννόπουλου\n*** Μονάδες βιοαερίου βλέπει ως μόνη λύση για τα λιόζουμα ο υπουργός Αγροτικής Ανάπτυξης\nΤο αδιέξοδο, ακόμα και σε κεντρικό επίπεδο, για την αποτελεσματική διαχείριση των υγρών αποβλήτων από ελαιοτριβεία παραδέχτηκε, απαντώντας σε σχετική ερώτηση στη Βουλή, ο υπουργός Αγροτικής Ανάπτυξης, Βαγγέλης Αποστόλου, σημειώνοντας ότι καμία μέθοδος δεν είναι οικονομικά εφικτή εξαιτίας του μεγάλου αριθμού και του μικρού σχετικά μεγέθους των υπαρχόντων ελαιοτριβείων. Παράλληλα, ανακοίνωσε ότι έχει συσταθεί και λειτουργεί ομάδα εργασίας για την αναμόρφωση του θεσμικού πλαισίου ηλεκτροπαραγωγής από βιομάζα και βιοαέριο.\nΚαμία εφικτή μέθοδος\nΣτην απάντησή του ο υπουργός σημειώνει ότι οι χιλιάδες τόνοι υγρών αποβλήτων από την επεξεργασία της ελιάς για την παραγωγή ελαιολάδου προκαλούν πολλά και ποικίλα προβλήματα και επισημαίνει: «Λύσεις για την αποτελεσματική διαχείριση των υγρών αποβλήτων έχουν προταθεί, κατά καιρούς, πολλές. Ωστόσο, καμία μέθοδος δεν είναι οικονομικά εφικτή εξαιτίας του μεγάλου αριθμού και του μικρού σχετικά μεγέθους των υπαρχόντων ελαιοτριβείων της χώρας.\nΣε κάθε περίπτωση, το πρόβλημα της διαχείρισης των υγρών αποβλήτων των ελαιοτριβείων πρέπει να εξετασθεί χωριστά ανάλογα με τη δυναμικότητα και τη χωροθέτηση του κάθε ελαιοτριβείου.\nΠάντως, προκειμένου να ξεπεραστούν τα διαρθρωτικά, οικονομικά και χωροτακτικά προβλήματα, η όποια κατάλληλη μέθοδος επιλεγεί, θα πρέπει να εφαρμοστεί, επί το πλείστον, συλλογικά, με κεντρική επεξεργασία των υγρών αποβλήτων, όπου αυτό είναι δυνατό, ανάλογα με την περίπτωση. Με τον τρόπο αυτό θα επιτυγχάνεται η επιλογή της καταλληλότερης περιβαλλοντικά μεθόδου με σημαντικά οικονομικότερο τρόπο. Στην περίπτωση αυτή, πολύ σημαντικός είναι ο ρόλος της Τοπικής Αυτοδιοίκησης, στην οποία υπάγονται τα ελαιοτριβεία, για τη δημιουργία τέτοιων μονάδων, αλλά και επιπλέον μονάδων που θα δίνουν πρόσθετη αξία στα υποπροϊόντα. Πάντως, η μετατροπή, όπου αυτό είναι δυνατό, των τριφασικών ελαιοτριβείων σε διφασικά, θα μπορούσε να θεωρηθεί μία λύση στο πρόβλημα, με την προϋπόθεση ότι θα λυθεί και το πρόβλημα της επεξεργασίας των αποβλήτων των διφασικών ελαιοτριβείων, αφού τα απόβλητα των διφασικών είναι στερεά με υψηλή υγρασία, ενώ δεν υπάρχει χωριστή υγρή φάση (λύματα) που υπάρχει στα τριφασικά».\nΠαρατήρησε, επίσης, ότι το υπουργείο Αγροτικής Ανάπτυξης και Τροφίμων, εκτός από το να επιδιώκει τη διφασική λειτουργία των ελαιοτριβείων, μεριμνά για την εξεύρεση και άλλων λύσεων. Στο πλαίσιο αυτό ανακοίνωσε πως υπογράφηκε από τα υπουργεία Οικονομίας και Ανάπτυξης, Περιβάλλοντος και Ενέργειας και Αγροτικής Ανάπτυξης ΚΥΑ που οδεύει προς δημοσίευση στο Εθνικό Τυπογραφείο, με την οποία τροποποιείται ανάλογη ΚΥΑ, ούτως ώστε να επιτρέπεται στους ελαιοτριβείς να διαθέτουν τον κατσίγαρο του ελαιοτριβείου τους:\n-για υδρολίπανση δενδρωδών καλλιεργειών, έπειτα από προεπεξεργασία ή\n-σε οποιαδήποτε αδειοδοτημένη για τη διαχείριση και αξιοποίηση του επιχείρηση.\n«Η μέθοδος διαχείρισης του κατσίγαρου για την υδρολίπανση δενδρωδών καλλιεργειών, η οποία αναμένεται να υιοθετηθεί από πολλούς ελαιοτριβείς από την τρέχουσα, ήδη, ελαιοκομική περίοδο, θα ανακουφίσει τους ελαιοτριβείς που δεν έχουν τη δυνατότητα διαφορετικής διαχείρισης του κατσίγαρου. Ωστόσο, πολύ πιο σημαντικό για τους ελαιοτριβείς είναι να τους δοθεί η δυνατότητα να διαθέτουν τον κατσίγαρο σε επιχειρήσεις, οι οποίες θα τον χρησιμοποιούν ως πρώτη ύλη για παραγωγή βιοαερίου, καθώς κάτι τέτοιο συνεπάγεται μηδενικό κόστος διαχείρισης αποβλήτου για τον ελαιοτριβέα. Αυτό, βεβαίως, προϋποθέτει την ύπαρξη τέτοιων επιχειρήσεων. Προς την κατεύθυνση αυτή έχει συσταθεί και λειτουργεί ομάδα εργασίας για την αναμόρφωση του θεσμικού πλαισίου ηλεκτροπαραγωγής από βιομάζα και βιοαέριο. Στόχος είναι με την αλλαγή του θεσμικού πλαισίου να διευκολυνθεί η αδειοδότηση και λειτουργία τέτοιων μονάδων, για τις οποίες ο κατσίγαρος αποτελεί πολύτιμη πρώτη ύλη. Με την ίδρυση μιας μονάδας παραγωγής βιοαερίου σε μία ελαιοκομική περιοχή, ο κατσίγαρος μετατρέπεται αυτομάτως από πρόβλημα σε πολύτιμη πηγή πράσινης ενέργειας», τόνισε ο κ. Αποστόλου.\n*** Ρωσικό ΥΠΕΡΟΠΛΟ!40 λεπτά από την ΚΑΤΑΣΤΡΟΦΗ της Ουάσινγκτον... (ΒΙΝΤΕΟ)\n~ Ο Βλαντιμίρ Πούτιν έκανε πρόσφατα μία δήλωση κατά την οποία είπε πως η στρατιωτική δύναμη της Ρωσίας ειναι ισχυρότερη από οποιονδήποτε(Βρείτε ΕΔΩ ολόκλητο το άρθρο),και ο Ρώσος ηγέτης δεν είπε ψέμματα.΄\nΤο φως της δημοσιότητας είδε το απόρρητο ρωσικό πρόγραμμα του αεροσκάφους U-71 το οποίο και πρόκειται για το νέο υπερόπλο του Βλαντιμίρ Πούτιν το οποίο είναι 5ης γενιάς και μπορεί να φτάσει στην Ουάσιγκτον μέσα σε 45 λεπτά,στη Νέα Υόρκη σε 40,και στο Λονδίνο σε 20.\nΑκόμα δεν έχουν γνωστοποιηθεί περισσότερες πληροφορίες λέγεται όμως πως μπορεί να αγγίξει ταχύτητες της τάξης των 11.000χλμ την ώρα και πως μπορεί να φτάσει έως κάποια στρώματα του διαστήματος.\n~ Polit Russia - U-71 Nuclear-Capable Hypersonic Vehicle [1080p] : https://youtu.be/McWRUwms-FA .-\n*** Αποκάλυψη!Εντολή Πούτιν:''Προστατέψτε τον Τραμπ''...\n~ Σύμφωνα με πηγές 370 Ρώσοι πράκτορες προστατεύουν τη ζωή του νεοεκλεγέντος Προέδρου των ΗΠΑ Ντόναλντ Τράμπ καθώς τόσο η CIA όσο και η NSA τον πολεμούν ενώ δεν αποκλείεται το ενδεχόμενο να έχει γίνει ήδη απόπειρα δολοφονίας του,έτσι οι επίλεκτοι Ρώσοι πράκτορες έχουν γίνει η «σκιά» του.\nΟι πράκτορες έφτασαν στη Νέα Υόρκη και τη Ουάσιγκτον με ιδιωτικές πτήσεις για να προστατεύσουν τόσο τον Ντόναλντ Τράμπ όσο και την οικογένεια του.Αυτό συνέβη μετά από σύμβαση με την ιδιωτική εταιρεία RSB-Group με έδρα τη Μόσχα, η για την «προστασία του ιδίου, της οικογένειας του και της περιουσίας του» από την «δαιμονική παγκόσμια ελίτ» όπως αναφέρει η συμφωνία.\nΟι πρώην γερουσιαστές Κίνγκστον και Κάρτερ συναντήθηκαν με τον γενικό διευθυντή της ιδιωτικής στρατιωτικής εταιρείας RSB και συμφώνησαν όλες τις λεπτομέρειες.\n*** ΕΡΧΕΤΑΙ ΤΟΥΡΚΙΚΗ ΘΥΕΛΛΑ! Τι μπορεί να κάνει η ΕΛΛΑΔΑ...\n~ Η τουρκική μπόρα θα ξεσπάσει και θα πλημμυρίσει και την Ελλάδα, αφού η γείτονα χώρα έχει αυξήσει τις απειλές της και προχωρεί, όχι μόνο σε θεωρητικό επίπεδο-π.χ. δηλώσεις Ερντογάν- αλλά και σε πρακτικό σε προκλήσεις.\nΟι καθημερινές παραβιάσεις σε συνδυασμό με τα όσα διατυμπανίζει περί τουρκικής κυριαρχίας στο Αιγαίο ο Τούρκος πρόεδρος, αποτελούν ένα προοίμιο του τι μέλει γενέσθαι. Ως γνωστών, το 2018 η Τουρκία θα εξοπλιστεί με τα πολεμικά αεροσκάφη F-35 η ανισορροπία δυνάμεων ανάμεσα στις δύο χώρες θα είναι εμφανής, αν η Ελλάδα δεν προσπαθήσει να καλύψει το κενό.\nΜέγα ερώτημα είναι πως θα μπορέσει η χώρα μας όχι μόνο να ανοίξει "ομπρέλα" και να αντιμετωπίσει την τουρκική απειλή που όλο και ζυγώνει, αλλά να καταφέρει να υπερισχύσει.\nΠρώτο βήμα θα πρέπει να είναι η ανατροπή δυνάμεων και η χώρα μας να καταφέρει να ισοσταθμίσει τις εξοπλιστικές ισορροπίες. Μόνη λύση είναι να στραφούμε σε δυνάμεις που είναι πρόθυμες να μας βοηθήσουν για το κοινό συμφέρον, όπως είναι η Ρωσία, όπως πολλάκις σας έχουμε τονίσει με σχετική αρθρογραφία μας.\nΜπροστά σε μια τόσο μεγάλη εθνική απειλή που δέχεται η χώρα μας, δεν υπάρχει χρόνος για τις εκάστοτε κυβερνήσεις να συνεχίζουν να "παρακαλάνε" "συμμάχους" που έχουν αποδεχθεί ανάξιοι βοήθειας, αλλά θα πρέπει να αλλάξει άρδην η γεωπολιτική στρατηγική.\nΕπιπλέον, η Ελλάδα πρέπει να υψώσει ξανά ανάστημα και να συνειδητοποιήσει την δύναμη που έχει. Οι μνημονιακές πολιτικές έχουν οδηγήσει τους πολίτες της χώρας σε μια οικονομική νάρκη και έχουν ξεχάσει ότι πάνω απ'όλα είναι το Έθνος και η προστασία του.\nΑπογοητευμένοι και καταπονημένοι από την οικονομική κρίση και τους δυνάστες, οι Έλληνες χρειάζονται ένα ερέθισμα που θα τους ενεργοποιήσει και θα ξυπνήσει τα πατριωτικά τους συναισθήματα που έχουν θυσιαστεί στον βωμό της παγκοσμιοποίησης.\nΗ Τουρκία αντιμετωπίζει πολλά εσωτερικά προβλήματα και σαν γείτονα χώρα, επηρεάζουν και εμάς. Για να μπορέσει η Ελλάδα να προλάβει μια επερχόμενη καταστροφή, θα πρέπει να μελετηθούν εις βάθος τα θέματα που ταλανίζουν το εσωτερικό της Τουρκίας, ώστε να μπορέσουμε να τα αξιοποιήσουμε.\n*** ΞΕΣΠΑΘΩΣΕ ο ΑΔΩΝΙΣ!Δείτε την ανάρτηση του...\n~ Με μία ανάρτηση στον προσωπικό του λογαριασμό ο Άδωνις Γεωργιάδης ζητά να δοθεί στη δημοσιότητα η επιστολή του Τσακαλώτου προς τον ESM.Συγκεκριμένα αναφέρει:\n«Δεν μας δίνουν και εμάς να διαβάσουμε αυτή την επιστολή Τσακαλώτου στον ESM να δούμε τι λέει;»\n*** ΤΩΡΑ! Έκτακτη ανακοίνωση για την ΕΛΛΑΔΑ από τον Ντάισελμπλουμ...\n~ Ο επικεφαλής του Eurogroup, Γερούν Ντάισελμπλουμ, με ανακοίνωση του γνωστοποίησε ότι αρχίζουν ξανά οι συνομιλίες για τα βραχυπρόθεσμα μέτρα για την ελάφρυνση του ελληνικού χρέους.\nΟι δηλώσεις του Ντάισελμπλουμ έρχονται μετά την επιστολή που έλαβαν οι θεσμοί από την Ελλάδα, στην οποία αναγράφεται ότι η Αθήνα επαναλαμβάνει τις δεσμεύσεις της για μεταρρυθμίσεις.\n*** ΑΙΣΧΟΣ! Άγιες μέρες και ΒΑΝΔΑΛΙΣΑΝ εκκλησίες...\n~ Στόχος ιερόσυλων έγιναν δύο εκκλησίες στην Ήπειρο και μάλιστα, στην ίδια κοινότητα.\nΦαίνεται ότι ούτε οι Άγιες μέρες που διανύουμε δεν σταματούν τους επιτήδειους να λεηλατήσουν ιερούς ναούς, με αποτέλεσμα οι δράστες να εισβάλλουν πρώτα ναό της Κοιμήσεως της Θεοτόκου και ύστερα στην εκκλησία του Αγίου Νικολάου στο χωριό Γοργοπόταμος στην Κόνιτσα.\nΟι κλέφτες άρπαξαν, συνολικά, οκτώ ξύλινες εικόνες, δύο μουσαμάδες και ένα μεταλλικό φωτοστέφανο και το αστυνομικό τμήμα Πυρσόγιαννης διενεργεί προανάκριση, ωστόσο, όλα τα σημάδια μαρτυρούν ότι τα αντικείμενα φυγαδεύτηκαν στην Αλβανία.\n*** ΠΡΟΣΤΑΤΕΥΤΕΙΤΕ! Η ΕΛ.ΑΣ προειδοποιεί...\n~ Η Γενική Περιφερειακή Αστυνομική Διεύθυνση Ανατολικής Μακεδονίας και Θράκης, με ανακοίνωση υμβολεύει τους πολίτες που θα φύγουν από το σπίτι τους ενόψει των εορτών, ώστε να είναι ασφαλείς.\n*** ΕΤΟΙΜΟ το ΙΣΡΑΗΛ! ΒΙΟΛΟΓΙΚΟ ΟΠΛΟ κατά των ΑΡΑΒΩΝ\n~ Αναταραχή προκαλεί η είδηση που δημοσιεύει η βρετανική εφημερίδα "Sunday Times", στην οποία αναφέρεται ότι το Ισραήλ ετοιμάζεται να προχωρήσει στην ανάπτυξη ενός βιολογικού όπλου που θα χτυπάει τους ανθρώπους ανάλογα την εθνικότητα τους.\nΣύμφωνα με το άρθρο, οι επιστήμονες προσπαθούν να διακρίνουν ένα και να ξεχωρίσουν ένα συγκεκριμένο στοιχείο ώστε το γίνεται διαχωρισμός των Εβραίων και να πλήττε τους Άραβες. Γι'αυτό, εκμεταλλεύονται τις ήδη υπάρχουσες ιατρικές ανακαλύψεις.\nΤο δημοσίευμα, επικαλούμενο ισραηλινές στρατιωτικές πηγές και δυτικές υπηρεσίες πληροφοριών, υπογραμμίζει ότι το όπλο θα μπορεί να χρησιμοποιηθεί με ψεκασμό στο νερό και ότι υπάρχει ήδη μυστική έκθεση που περιγράφει τις δυνατότερες ανάπτυξης βιολογικών όπλων με συγκεκριμένο στόχο, στο υπουργείο Άμυνας των Ηνωμένων Πολιτειών.\n*** Τέσσερα τα αιτήματα του Π. Νίκα προς τον πρωθυπουργό\nΟ κ. πρωθυπουργός άκουσε με ενδιαφέρον τις απόψεις μας και δεσμεύτηκε να εξετάσει ο ίδιος το θέμα και να μας απαντήσει σε σύντομο χρονικό διάστημα». Του Παναγιώτη Μπαμπαρούτση\n*** Με καλό καιρό τα Χριστούγεννα στην Καλαμάτα\nO καιρός στην πόλη της Καλαμάτας για αύριο Κυριακή 25/12/2016 προβλέπεται αρχικά αίθριος.\nΚατά τη διάρκεια των νυχτερινών ωρών ο ουρανός θα είναι καθαρός και ξάστερος. Τις πρωινές και πρώτες μεσημβρινές ώρες θα επικρατήσει ηλιοφάνεια. Τις μεσημβρινές ώρες θα επικρατήσει ηλιοφάνεια και σποραδικές νεφώσεις. Από τις απογευματινές ώρες μέχρι και το τέλος της ημέρας θα επικρατήσουν αραιές νεφώσεις, οι οποίες θα πυκνώνουν κατά διαστήματα.\nΗ θερμοκρασία θα σημειώσει μικρή άνοδο στη μέγιστη τιμή της και θα κυμανθεί από 5 έως 16 βαθμούς Κελσίου, ενώ η αισθητή θερμοκρασία μέχρι και τις πρώτες πρωινές ώρες θα είναι 1-2 βαθμούς χαμηλότερη.\nΟι άνεμοι θα πνέουν ασθενείς, από Β-ΒΔ διευθύνσεις, με ένταση 2-3 μποφόρ.\n*** Ο Αναστάσιος και οι Άνθιμοι\nΑν η Εκκλησία τα τελευταία χρόνια βλέπει πολλούς ανθρώπους να της έχουν γυρίσει τη πλάτη, δεν είναι απαραίτητα γιατί έχουν απαρνηθεί την πίστη τους. Ούτε επειδή έπαυσαν ξαφνικά να ασπάζονται τις αρχές της Ορθοδοξίας.\nΗ επίσκεψη του Αρχιεπισκόπου Τιράνων, Δυρραχίου και πάσης Αλβανίας Αναστασίου στην πόλη μας προκάλεσε το θαυμασμό και το δέος όσων τον είδαν, έστω και για λίγο, από κοντά.\nΓια τον Αναστάσιο μιλά το ίδιο του το έργο, η μόρφωση και η τεράστια κοινωνική του προσφορά. Οι σπουδές στην Ελλάδα και στο εξωτερικό, τα χρόνια στις πτωχές και βασανισμένες χώρες της Αφρικής και το τιτάνιο έργο του στην Αλβανία, έκαναν τον ταπεινό αυτό πατέρα, που έστεκε μπροστά σε τόσο κόσμο, σεβαστό για τις πράξεις και για τα λόγια του. Ένας Άνθρωπος που διδάσκει σε όλη του τη ζωή την αγάπη και τη βοήθεια στο συνάνθρωπο.\nΚαι κάπου εκεί αναρωτιέσαι αναπόφευκτα. Πώς γίνεται στους κόλπους της Εκκλησίας να συνυπάρχουν πράοι άνθρωποι της προσφοράς μαζί με εκείνους που κηρύττουν το μίσος και βγάζουν πύρινους λόγους; Ή, ακόμη καλύτερα, πώς γίνεται οι δεύτεροι να συνδέονται μαζί της στα μάτια του κόσμου περισσότερο από τους πρώτους; Είναι τόσο προκατειλημμένη πλέον η κοινωνία απέναντι στην Εκκλησία ή η Εκκλησία έχει χαράξει μια γραμμή και την ακολουθεί πιστά;\nΕίναι οι Άνθιμοι περισσότεροι από τους Αναστάσιους; Δεν το γνωρίζω. Για πόσο τα λόγια μίσους θα καλύπτουν τις πράξεις αγάπης; Ούτε αυτό το ξέρω. Αυτό, όμως, για το οποίο είμαι βέβαιος, είναι πως όσο η Εκκλησία ανέχεται να πρωταγωνιστούν στους κόλπους της όσοι κηρύττουν το μίσος, τόσο θα απομακρύνει ένα τεράστιο κομμάτι της κοινωνίας που βλέπει τον πραγματικό λόγο του Θεού να περνά σε δεύτερη μοίρα.\nΤου Ηλία Γεωργουλάκου Φωτογραφία:\n*** Η εφαρμογή των μνημονίων είναι μονόδρομος\nΕπειδή τον τελευταίο καιρό πολλά λέγονται και γράφονται για το κλείσιμο της δεύτερης αξιολόγησης, χρειάζεται να σημειωθεί ότι στην εισαγωγή του τρίτου μνημονίου αναφέρεται ρητά πως «η κυβέρνηση δεσμεύεται να διαβουλεύεται και να συμφωνεί με την Ε.Ε., την ΕΚΤ και το ΔΝΤ για όλες τις ενέργειες που αφορούν στην επίτευξη των στόχων του μνημονίου πριν από την οριστικοποίηση και τη νομική έγκρισή τους».\nΤόσο απλά, τόσο καθαρά. Και βέβαια, η κυβέρνηση δεν μπορεί να μην εφαρμόσει όσα ορίζονται στο μνημόνιο, διότι χρειάζεται τα λεφτά, όχι μόνο για να πληρώσουμε τους πιστωτές, αλλά και για να πληρώσει το κράτος τα δισεκατομμύρια που χρωστάει σε επιχειρήσεις και ιδιώτες.\nΈπειτα από επτά χρόνια μνημονίων και τον καυγά των κομμάτων για την εξουσία, τα κόμματα, δεξιά και αριστερά, κατάλαβαν ότι άλλος δρόμος δεν υπάρχει. Η εφαρμογή των μνημονίων είναι μονόδρομος. Όλα τα κόμματα έγιναν μνημονιακά. Όλα, εκτός από τα άκρα της Δεξιάς και της Αριστεράς. Γιατί άραγε;\nΤο έγκλημα όλων των κομμάτων, δεξιών και αριστερών, είναι ότι παραμύθιαζαν τον λαό. Τον παραμύθιαζαν ότι υπάρχουν εναλλακτικές λύσεις. Όμως, επαναλαμβάνεται, εναλλακτικές λύσεις δεν υπάρχουν. Η εφαρμογή των μνημονίων είναι μονόδρομος. Επίσης, όλα σχεδόν που αναφέρονται στα μνημόνια θα έπρεπε να τα έχουμε κάνει εδώ και είκοσι χρόνια. Αν τα είχαμε κάνει, ασφαλώς δε θα χρεοκοπούσαμε. Κι όμως, ακόμα και σήμερα υπάρχουν κάποιοι «κομματικοί ηλίθιοι» που κατηγορούν για «μνημονιακό» όποιον τολμήσει και πει το αυτονόητο, δηλαδή ότι αυτά που αναφέρονται στα μνημόνια θα έπρεπε να τα έχουμε κάνει εδώ και είκοσι χρόνια.\nΜερικές διαρθρωτικές αλλαγές που προβλέπονται στα μνημόνια, είναι:\nα) Το άνοιγμα των κλειστών επαγγελμάτων. Επτά χρόνια χρεοκοπίας και είμαστε ανίκανοι να ανοίξουμε πολλά κλειστά επαγγέλματα. Ούτε στο Μεσαίωνα δεν υπήρχαν τόσα κλειστά επαγγέλματα όσα στη σύγχρονη Ελλάδα. Και οι ανίκανοι κυβερνήτες μας αρνούνται να πράξουν τα αυτονόητα.\nβ) Οι αποκρατικοποιήσεις. Υπάρχουν δημόσιες επιχειρήσεις που κοστίζουν πολλά και, αν ιδιωτικοποιηθούν, μπορούν να προσφέρουν πολλά. Επιπλέον, υπάρχει μεγάλη ακίνητη περιουσία του Δημοσίου που παραμένει αναξιοποίητη. Η τραγική κατάντια των έργων των Ολυμπιακών Αγώνων είναι πρόσφατη και γνωστή.\nγ) Η διασφάλιση της ανεξαρτησίας της Γενικής Γραμματείας Εσόδων και η αλλαγή του φοροελεγκτικού μηχανισμού. Αλήθεια, γιατί θέλουν κομματικούς σε καίριες θέσεις και γιατί δε φτιάχνουν ένα σταθερό φορολογικό σύστημα; Κυρίως για τους εξής λόγους: 1) Δε θέλουν να στερήσουν από τους δικηγόρους δικηγορική ύλη, δηλαδή πελατεία. 2) Δε θέλουν να στενοχωρήσουν τους εφοριακούς, που έχουν συνηθίσει να κάνουν συναλλαγές κάτω από το τραπέζι. 3) Δε θέλουν να πιάσουν τους σαλτιμπάγκους, επιχειρηματίες και ιδιώτες, που δεν πληρώνουν φόρους. 4) Δε θέλουν να στενοχωρήσουν τους πελάτες-ψηφοφόρους.\nδ) Η κατάργηση όλων των φόρων υπέρ τρίτων. Οι προηγούμενες κυβερνήσεις, αλλά και η τωρινή, αποδεικνύονται ανίκανες, γιατί, παρά τις πιέσεις από την τρόικα, δεν καταργούσαν πλήρως τους φόρους υπέρ τρίτων (μηχανικών, δικηγόρων, γιατρών, δημοσιογράφων).\nε) Το ασφαλιστικό. Η διοικητική ενοποίηση των ασφαλιστικών ταμείων, η εξομοίωση των όρων και προϋποθέσεων συνταξιοδότησης και η κατάργηση όλων των εξαιρέσεων για σύνταξη πριν από τα γενικά όρια ηλικίας- όλα-. έπρεπε να έχουν γίνει.\nστ) Οι αλλαγές στη Δικαιοσύνη. Αλλαγές στα δικαστήρια, που σχετίζονται, κυρίως, με την ταχύτητα απονομής της δικαιοσύνης. Αλήθεια, υπάρχει Έλληνας πολίτης που να μην έχει ταλαιπωρηθεί από τα πολλά και ατελείωτα δικαστήρια, για μια απλή υπόθεσή του;\nζ) Η βελτίωση του επιχειρηματικού περιβάλλοντος. Ποιος θα έρθει να επενδύσει στην Ελλάδα, όταν το ίδιο το κράτος είναι εχθρικό προς την επιχειρηματικότητα; Όταν δεν υπάρχει σταθερό φορολογικό σύστημα; Όταν δέκα ή εκατόν δέκα στρατευμένοι κομματικοί κλείνουν δρόμους και γεφύρια και εμποδίζουν κάθε κίνηση; Όταν το πολιτικό σύστημα παραπαίει και είναι ανίκανο να εξασφαλίσει σταθερότητα;\nΑν μια κυβέρνηση, δεξιά ή αριστερή, θέλει να ξεπεράσουμε την κρίση, έχει μια χρυσή ευκαιρία: από αύριο ας αρχίσει το ξαναχτίσιμο του διαλυμένου κράτους. Αυτό έκανε ο Ελευθέριος Βενιζέλος στις αρχές του 20ού αιώνα, ο οποίος εκσυγχρόνισε το κράτος και σε συνεργασία με το βασιλιά Κωνσταντίνο απογείωσαν την Ελλάδα. Τότε η Ελλάδα μεγαλούργησε. Έστω για λίγο, έγινε η χώρα των δύο Ηπείρων και των πέντε θαλασσών.\nΕν κατακλείδι, η χώρα διαθέτει πολλές δυνατότητες για οικονομική ανάπτυξη, αλλά τα κόμματα δεν έχουν ρεαλιστική πρόταση για οικονομική ανάπτυξη. Επιπλέον, φαίνεται πως είναι ανίκανα να θέσουν και να διασφαλίσουν τους όρους της ανάπτυξης. Παρ’ όλα αυτά, ελπίζουμε.\n*Ο Παύλος Μάραντος είναι Έλληνας και Ευρωπαίος πολίτης.\n*** «Η ξεχασμένη Μάνη»\nΕίναι αγαπημένος προορισμός πολλών. Για κάποιους από εμάς, είναι και ιδιαίτερη πατρίδα. Η σκέψη μου όμως αυτή τη στιγμή, είναι σε όλους εκείνους που ζουν μόνιμα στη Μάνη. Στους ανθρώπους που εργάζονται και μεγαλώνουν τα παιδιά τους σε συνθήκες αντίξοες. Στους ηλικιωμένους πεισματάρηδες που δεν αποχωρίζονται τον τόπο τους, παρά τις δυσκολίες. Και αν γράφω σήμερα αυτές τις σειρές, είναι επειδή αισθάνομαι απέναντί τους, το ηθικό χρέος να το κάνω.\nΔε μπορείς να μπεις εύκολα στη θέση των Μανιατών, αν δε ζήσεις για ένα μεγάλο διάστημα εκεί. Κι αν πολλοί έχουν συνδέσει τη περιοχή με τις πανέμορφες παραλίες και τα γραφικά τοπία, είναι επειδή την επισκέπτονται για λίγο και επί τούτου. Και είναι απολύτως λογικό.\nΤο παράλογο και κατακριτέο, είναι να μεγαλώνουν παιδιά, μέσα σε σπίτια που μένουν πολλές μέρες τον χρόνο χωρίς νερό, λόγω του μακροχρόνιου προβλήματος ύδρευσης. Είναι να τρέμει ο συνταξιούχος που ζει εκεί, μη του συμβεί κάτι, γιατί δε ξέρει αν θα υπάρχει διαθέσιμο όχημα να τον μεταφέρει έγκαιρα στο κέντρο υγείας με τις μεγάλες ελλείψεις ή σε κάποιο περιφερειακό ιατρείο της περιοχής.\nΕίναι δυνατόν κάθε τόσο η Μάνη να πνίγεται από τα σκουπίδια ; Το 2016 να κυκλοφορούν στα ΜΜΕ φωτογραφίες με απορρίμματα κατά μήκος του δρόμου και κάδους γεμάτους για μέρες, σε παραθαλάσσια κατοικήσιμα χωριά που είναι γεμάτα ζωή ; Πως είναι δυνατόν – σε έναν τουριστικό τόπο- η μόνη οδός πρόσβασης από και προς τη Καλαμάτα, να είναι ένα παμπάλαιο και άκρως επικίνδυνο οδικό δίκτυο;\nΤα γιατί, νομίζω απαντώνται σχετικά εύκολα και ο καθένας ας τα αναλογιστεί μόνος του. Το ζήτημα είναι το δια ταύτα. Τι γίνεται από εδώ και πέρα. Δε μπορεί μια ευλογημένη περιοχή να παραμένει αναξιοποίητη στη σκιά της αφάνειας. Όπως επίσης, δε μπορεί κανένας να ταπεινώνει και να αγνοεί τους ανθρώπους της, που επέλεξαν συνειδητά να τη στηρίξουν, αντί να πουλήσουν την πατρογονική τους εστία σε έναν ευρωπαίο συνταξιούχο και να φύγουν. Ηλίας Γεωργουλάκος\n*** Νατάσσα Κυριακοπούλου: «Ευτυχώς τελειώνουν τα “έργα σας”, κε Τσίπρα»\nΕγκαινιάζεται σήμερα Παρασκευή η περιμετρική οδός της Καλαμάτας, μήκους 12 χλμ., από τον πρωθυπουργό Αλέξη Τσίπρα, ο οποίος θα συνοδεύεται και από τους συναρμόδιους υπουργούς. Παραδίδεται, δηλαδή, και το τελευταίο τμήμα του αυτοκινητόδρομου Κορίνθου-Τρίπολης-Καλαμάτας.\nΚαι μετά τι θα εγκαινιάσετε, κε Τσίπρα; Δυστυχώς, όλα τα μεγαλεπήβολα και αναπτυξιακά έργα, που είχαν δρομολογηθεί και ξεκινήσει κατά το παρελθόν, σιγά σιγά τελειώνουν. Ούτε μισή επένδυση δεν έχει φέρει η κυβέρνησή σας τα τελευταία δύο χρόνια. Ούτε ένα μικρό καινούργιο έργο δεν έχετε ξεκινήσει δυο χρόνια τώρα. Αντίθετα, με μεγάλες καθυστερήσεις αγκομαχάτε να τελειώσετε τα σχεδόν έτοιμα έργα των προηγούμενων κυβερνήσεων και μετά στήνετε φιέστες-παρωδία για να ξεγελάσετε ότι κάνατε έργο. Πλέον δεν ξεγελάτε κανέναν, κε Τσίπρα. Όλοι πλέον γνωρίζουν ότι έχετε διώξει εκατοντάδες επενδύσεις με τις παλινωδίες σας και έχετε ακυρώσει τη δημιουργία χιλιάδων νέων θέσεων εργασίας. Όλοι γνωρίζουν πλέον ότι η πολιτική της υπερφορολόγησης που ακολουθείτε, έστειλε πολλές επιχειρήσεις στο εξωτερικό και γέμισε την αγορά με χιλιάδες λουκέτα.\nΆραγε, πώς νιώθετε, κε Τσίπρα, όταν σας κοιτούν στα μάτια οι άνεργοι νέοι Έλληνες, το πιο παραγωγικό κομμάτι του πληθυσμού, που θέλει να δουλέψει, να προσφέρει, αλλά του έχετε κλείσει όλες τις πόρτες;\nΠώς νιώθετε, κε Τσίπρα, όταν σας κοιτούν στα μάτια οι χαμηλοσυνταξιούχοι που τους υποσχεθήκατε 13η σύνταξη και, αντ’ αυτού, έχετε μειώσει τις συντάξεις και τώρα κόψατε και το ΕΚΑΣ;\nΠώς νιώθετε, κε Τσίπρα, για τους αγρότες που σας κοιτούσαν στα μάτια όταν ανεβαίνατε πάνω στα τρακτέρ τους και τους κοροϊδεύατε με ψεύτικα λόγια ενώ τώρα τους πετάτε έξω από την αίθουσα γιατί «εδώ δεν είναι εκπομπή»; Ούτε να τους ακούσετε αντέχετε τώρα, κε Τσίπρα.\nΠώς νιώθετε, κε Τσίπρα, για τους επιστήμονες και τους ελεύθερους επαγγελματίες αυτής της χώρας, που τους στραγγαλίζετε με το ασφαλιστικό και το φορολογικό σύστημα που έχετε νομοθετήσει, για να προσλαμβάνετε όλο και περισσότερους συμβούλους στα υπουργεία; Αλλά ξέχασα, αυτοί δεν υπάρχουν για εσάς, νομοθετείτε για να τους αφανίσετε.\nΔυστυχώς, κε Τσίπρα, δεν είναι στην ιδιοσυγκρασία σας η ιδιωτική πρωτοβουλία, το επιχειρείν και οι μεταρρυθμίσεις. Δυστυχώς, δεν ξέρετε τι σημαίνει επενδύσεις, ιδιωτικοποιήσεις και ανάπτυξη. Δυστυχώς, δεν έχετε οργανωμένο σχέδιο για την ανάπτυξη του πρωτογενούς τομέα. Δυστυχώς, δεν έχετε σχέδιο για τίποτα.\nΕυτυχώς, όμως, για τη χώρα τελειώνουνε τα «έργα σας», κε Τσίπρα.\n*** Tα Χριστούγεννα των πραγματικά φτωχών\nΚάθε φορά που διαβάζω ότι οι περισσότεροι Έλληνες θα κάνουν και φέτος φτωχικά Χριστούγεννα, θυμάμαι τη ρήση ενός πολύ καλού φίλου, πως η αχαριστία είναι αδελφή της υπερβολής. Έχει χαθεί από καιρό στη χώρα μας η λογική, παίρνοντας μαζί της και το ειδικό βάρος των λέξεων.\nΑν, για παράδειγμα, συγκρίνει ο μέσος Έλληνας τις γιορτές που θα κάνει σε σχέση με ένα μεγιστάνα, τότε ναι. Θα κάνει φτωχά Χριστούγεννα. Αν τολμήσει, όμως, να τα συγκρίνει με αυτά που θα κάνει ένας άστεγος του δρόμου;\nΔε θέλω ούτε και μπορώ να κρίνω τα στάνταρ και την οικονομική δυνατότητα κανενός, όμως αυτός ο αυθαίρετος προσδιορισμός λέξεων και εννοιών με ξενίζει.\nΕίναι φτωχός αυτός που δε θα αλλάξει χρονιά στα μπουζούκια, βάζοντας φωτιά στις πίστες; Εκείνος που δε θα πάει μια εβδομάδα σε πολυτελές σαλέ στα Καλάβρυτα, όπως είχε συνηθίσει; Αυτή που δε θα αγοράσει ένα ακόμη ζευγάρι από επώνυμες μπότες και θα αναγκαστεί να κάνει ρεβεγιόν με το περσινό φόρεμα;\nΑν είναι φτωχοί όσοι κάνουν γιορτές υγιείς με τις οικογένειές τους σε ένα ζεστό σπίτι με στρωμένο γιορτινό τραπέζι, τότε τι είναι αυτοί που δεν τα έχουν όλα αυτά; Τι είναι ένας άστεγος που τριγυρνά στους δρόμους της Αθήνας; Ένα παιδί που τουρτουρίζει σε μια παγωμένη γωνιά της Ουκρανίας ή ένας ηλικιωμένος που πεινάει σε μια βραζιλιάνικη φαβέλα;\nΌχι ότι όλα πάνε όπως τα θέλουμε, ούτε πως δε στερούμαστε πολλά από αυτά που θα μας ικανοποιούσαν ακόμη περισσότερο. Έχουμε, όμως, τα βασικά. Και πρέπει να τα σεβόμαστε και να τα εκτιμάμε.\nΣε κάθε γωνιά της γης υπάρχουν εκατομμύρια άνθρωποι που ζουν πραγματικά φτωχικά. Όχι μόνο στις γιορτές, αλλά ολόκληρο το χρόνο. Καλό είναι να τους σκεπτόμαστε κάθε φορά που γκρινιάζουμε επειδή έχουμε μόνο τα βασικά, τα οποία για αυτούς είναι ζητούμενα. Κάθε φορά που αποκαλούμε ανθρωπιστική κρίση την οικονομική ύφεση μιας πλούσιας δυτικής χώρας. Του Ηλία Γεωργουλάκου\n*** Παπα-Μιχάλης Ντάκος: O ήρωας παπάς της Δερβιτσάνης\n~ Γεννήθηκε τό 1918 στή Δερβιτσάνη, στό μεγαλύτερο ἑλληνικό κεφαλοχώρι τῆς Βορείου Ἠπείρου ὅπου καί ἔμαθε τά πρῶτα γράμματα.\nΤό ὄνομα τοῦ παπα-Μιχάλη συνδέθηκε μέ τήν ἱστορική θεία λειτουργία τῆς 12.12.1990, γιορτῆς τοῦ Ἁγίου Σπυρίδωνος, λίγο πρίν ἀπό τήν πτώση τοῦ κομμουνιστικοῦ καθεστῶτος. Ὅπως διηγεῖται δερβιτσιανιώτης, «…ὁ παπα-Μιχάλης χωρίς ράσα καί ἱερά ἄμφια, πῆρε τό εὐαγγέλιο καί τό ἅγιο δισκοπότηρο πού εἶχε διαφυλάξει κρυμμένα καί πῆγε ψηλά στό βουνό, ὅπου βρίσκεται τό ξωκκλήσι τῆς Ζωοδόχου Πηγῆς. Ἐκεῖ, ἐνώπιον πολλῶν γενναίων παλλικαριῶν τῆς Δερβιτσάνης, κάνει τήν πρώτη, μετά τήν κατάργηση τῆς θρησκείας τό 1967, θεία λειτουργία σέ ὅλη τή Βόρειο Ἤπειρο.\n12 Δεκεμβρίου 1990. Ανήμερα του Αγίου Σπυρίδωνα, στο ξωκλήσι της Παναγίας κάνει κρυφά τον πρώτο του εσπερινό. Κι η γέρικη καρδιά ξεθάρρεψε. -\n*** ΥΓΕΙΑ για ΟΛΟΥΣ μας .... Εκπληκτική συνταγή για να σταματήσετε τον πονόδοντο!\n~ Ο πονόδοντος είναι το πιο άσχημο και ενοχλητικό πράγμα. Δεν είναι λίγες οι φορές που ένας πονόδοντος μας πιάνει, όταν...\n- Ο πονόδοντος είναι το πιο άσχημο και ενοχλητικό πράγμα. Δεν είναι λίγες οι φορές που ένας πονόδοντος μας πιάνει, όταν ακολουθεί Σαββατοκύριακο, ή γενικά σε διαστήματα που δεν μπορούμε να επισκεφτούμε άμεσα τον οδοντίατρο. Τότε, κάτι πρέπει να κάνουμε μόνοι μας, ώστε να απαλλαχτούμε από τον πόνο.\n~ Δοκιμάστε μόνοι σας, αυτήν τη σπιτική συνταγή που θα σας απαλλάξει από τον πονόδοντο.\n*** «Βόμβα στα θεμέλια» του Αγίου Όρους: Αγιορείτες πατέρες διακόπτουν επίσημα το μνημόσυνο του Πατριάρχη Βαρθολομαίου – Η Επιστολή τους προς την Ιερά Κοινότητα\n~ Ήταν κάτι που το περιμέναμε αρκετό καιρό. Πολλοί πατέρες στο Άγιο Όρος θεωρούν ότι έχουμε φτάσει σε οριακό σημείο ιδιαίτερα μετά τη Σύνοδος της Κρήτης, η οποία σύμφωνα με τους ίδιους αλλά και με πολλούς διακεκριμένους καθηγητές Θεολόγους είναι μια άκυρη, αιρετική και ψευτοσύνοδος για πολλούς και διαφόρους λόγους που έχουμε αναλύσει πάμπολλες φορές μέσα από τη σελίδα μας.\nΕλπίζουμε και ευχόμαστε το Άγιο Όρος να σταθεί εκεί που του ορίζει η ιστορία του ως «Πνευματικός Φάρος του Έθνους». Παρακάτω δημοσιεύουμε την επιστολή των Αγιορειτών Πατέρων με τίτλο: «ΟΜΟΛΟΓΙΑ ΟΡΘΟΔΟΞΟΥ ΠΙΣΤΕΩΣ». Η απόφαση της διακοπής του μνημοσύνου του Πατριάρχη Βαρθολομαίου τεκμηριώνεται θεολογικά από τους πατέρες. Είναι υποχρεωτικό όλοι οι πιστοί να τη διαβάσουν να τη μελετήσουν και να τη διαδώσουν προς ενημέρωση όλων των μελών της Εκκλησίας. ~ ΟΜΟΛΟΓΙΑ ΟΡΘΟΔΟΞΟΥ ΠΙΣΤΕΩΣ\n- 3) Ὅσον ἀφορᾷ στὸ κείμενο περὶ τοῦ μυστηρίου τοῦ Γάμου, παρατηρεῖται μία ἐσκεμμένα παραπλανητικὴ ἀμφισημία κατὰ τὴν ὁποίαν, ἐνῶ ἀρχικῶς καταγράφεται ἡ σχετικὴ πατερικὴ διδασκαλία ἐπὶ τοῦ θέματος (παράγραφοι ἕως καὶ II,3), κατόπιν αὕτη ἀνατρέπεται πλήρως διὰ τῆς ἐπισήμου ἀποδοχῆς τῶν μικτῶν λεγομένων “γάμων”, μέσω τῆς ἐφαρμογῆς μιᾶς ψευδωνύμου “οἰκονομίας”, ἡ ὁποία καταστρατηγεῖ τόσο τὸ γράμμα, ὅσο καὶ τὸ πνεῦμα τοῦ 72ου κανόνος τῆς Πενθέκτης ἐν Τρούλλῳ Συνόδου (692), μιγνύοντας τὰ ἄμικτα: ὀρθόδοξους καὶ αἱρετικούς. Ἡ συγκεκριμένη ἀπόφαση ἀποτελεῖ τὸ δεύτερο σημεῖο ἀναγνωρίσεως ἐκκλησιαστικότητος τῶν ἀποκεκομμένων ἐκ τῆς Ἐκκλησίας αἱρετικῶν κοινοτήτων, ἀφοῦ γίνεται ἀποδεκτὸ πλέον καὶ συνοδικῶς, τὸ ἔγκυρον τοῦ αἱρετικοῦ βαπτίσματος καὶ κατὰ συνέπειαν τῶν αἱρετικῶν “μυστηρίων” καὶ συνακόλουθα τῆς βαπτισματικῆς θεολογίας:\n- Ἡ λεγομένη ΑκΜΣ ἀποκορύφωμα τοῦ Οἰκουμενισμοῦ\n~* ΑΓΙΟΡΕΙΤΕΣ ΠΑΤΕΡΕΣ\n www.romfea.gr/index.php?option=com_content&task=view&id=3117&Itemid=2 , Ἐκκλ. Πρακτορεῖο Εἰδήσεων www.amen.gr 20/1/2013 .\n*** Αθλητική ενημέρωση του Σαββάτου :\n***14η αγωνιστική 22 και23-12-2016 για τις Ελληνικές ομάδες :\n*** ΠΑΝΑΘΗΝΑΪΚΟΣ (ΕΛΛΑΔΑ)-Μπασκόνια (Ισπανία) 69-68 .-\n~*Δηλώσεις Γιάννη Μπουρούση 23/12/2016 ΠΑΟ/Μπασκόνια 69-68 :\n~*Παναθηναϊκός-Μπασκόνια 69-68 23/12/2016 Σχόλια δηλώσεις: https://youtu.be/aZFTQf4UvqQ .-\nhttps://youtu.be/WduIFRapSbY .- ~*ΜΠΑΜΠΕΡΓΚ-ΟΣΦΠ 82-68 Α΄ ημίχρονο 48-30 14η αγων 22/12/2016: https://youtu.be/5JzZ0aemyeA .-\n*** Βασιλική Μπάκα:Από την Καλαμάτα στον ΠΑΟΚ…\nΠαρά το νεαρό της ηλικίας της, η Καλαματιανή κολυμβήτρια έχει γράψει ήδη το όνομά της, σε κορυφαίες επιτυχίες σε ευρωπαϊκό και παγκόσμιο επίπεδο.\nΜόλις στα 15 της έκανε το… μπαμ πρωταγωνιστώντας στο Πανελλήνιο Πρωτάθλημα Ανδρών-Γυναικών με διακρίσεις και δύο αργυρά μετάλλια στα 100 και 200 μέτρα ελεύθερο αντίστοιχα.\nΦυσικά, η Μπάκα δεν άργησε να χτυπήσει την πόρτα της Εθνικής Ομάδας. Τον Ιούλιο του 2014 κατετάγη 6η στο Ευρωπαϊκό Πρωτάθλημα Εφήβων-Νεανίδων στην Ουτρέχτη. Τόσο η συμμετοχή της στο Παγκόσμιο Πρωτάθλημα Νέων της Σιγκαπούρης και η 12η καλύτερη επίδοση στο κόσμο, όσο και το χρυσό μετάλλιο στο Παγκόσμιο Σχολικό Πρωτάθλημα της Τραπεζούντας, αποτέλεσαν ουσιαστικά το «διαβατήριο» για το μεγάλο άλμα στην καριέρα της. Η στιγμή αυτή δεν άργησε να έρθει…\nΤο όνειρο των ΗΠΑ γίνεται πραγματικότητα όταν το Πανεπιστήμιο North Carolina της προσφέρει υποτροφία, για να ταξιδέψει στην άλλη άκρη του Ατλαντικού και να εκπροσωπήσει, το πολιτειακό πανεπιστήμιο της Βόρειας Καρολίνας.\nΚαι κάπου εδώ έρχεται ο ΠΑΟΚ. Με συντονισμένες προσπάθειες οι άνθρωποι του τμήματος, κατάφεραν να ντύσουν τη Βασιλική στα ασπρόμαυρα, ενόψει του Πανελληνίου Πρωταθλήματος το καλοκαίρι του 2017.\nΗ 18χρονη αθλήτρια μίλησε αποκλειστικά στο INPAOK από την Βόρεια Καρολίνα όπου βρίσκεται για σπουδές.\n-Πώς προέκυψε για σένα η μεταγραφή στον ΠΑΟΚ;\n«Ο ΠΑΟΚ είναι μια από τις κορυφαίες ομάδες της Ελλάδας. Μου άρεσε ιδιαίτερα το περιβάλλον. Οι άνθρωποί του είναι δίπλα στους αθλητές και έτσι θέλησα να κάνω αυτή την αλλαγή».\n-Ποιοι είναι οι προσωπικοί σου στόχοι για το μέλλον;\n«Μέσα στο μυαλό μου πάντα υπάρχουν Ολυμπιακοί Αγώνες και συμμετοχές σε ευρωπαϊκά και παγκόσμια πρωταθλήματα. Βέβαια για κανένα λόγο δεν θα βάλω στην άκρη τις σπουδές μου».\n-Πώς είναι η καθημερινότητά σου στις ΗΠΑ και ποιο το αντικείμενο των σπουδών σου; Είναι τα πράγματα όπως τα περίμενες;\n«Η καθημερινότητα στις ΗΠΑ απαιτεί πρόγραμμα και οργάνωση αν θέλεις να συνδυάζεις προπονήσεις και σπουδές. Ιδιαίτερα σε πανεπιστήμια σαν το NC STATE που είναι ανάμεσα στα τοπ πέντε πανεπιστήμια στην κολύμβηση. Oι απαιτήσεις εδώ είναι περισσότερες. Το αντικείμενό μου είναι Business Administration. Η μέρα μου ξεκινάει από πολύ νωρίς το πρωί με πρωινή προπόνηση. Στη συνέχεια μαθήματα και έπειτα ξανά στην πισίνα για την δεύτερη προπόνηση. Μέχρι στιγμής είμαι αρκετά ευχαριστημένη και από τους προπονητές και από το κλίμα στην ομάδα, το οποίο μας ωθεί να προσπαθούμε συνεχώς και λίγο περισσότερο».\n-Αυτό το διάστημα είσαι εκεί, σωστά; Πότε θα έρθεις στην Ελλάδα για τις αγωνιστικές υποχρεώσεις σου με τον ΠΑΟΚ;\n«Για τον ΠΑΟΚ θα κολυμπήσω τον Ιούνιο στο Εθνικό Πρωτάθλημα Ανδρών-Γυναικών. Ενδεχομένως και σε κάποιο grand prix το Μάιο».\n-Ποια είναι η μεγαλύτερη στιγμή έως τώρα στην καριέρα σου;\n«Θεωρώ πως οι μεγαλύτερες στιγμές για μένα είναι οι συμμετοχές μου σε τελικούς και ημιτελικούς ευρωπαϊκών και παγκόσμιων πρωταθλημάτων αντίστοιχα».\n*** H Xριστουγεννιάτικη γιορτή των διαιτητών\nΗ καθιερωμένη γιορτή του Συνδέσμου Διαιτητών Ποδοσφαίρου Μεσσηνίας, πραγματοποιήθηκε την Πέμπτη το βράδυ στο κέντρο «Δίφιλος» (ιδιοκτήτης είναι ο παλιός διαιτητής – μέλος του ΣΔΠ Μεσσηνίας, Βασίλης Γεωργακίλας), όπου το κέφι περίσσευε, ενώ υπήρχε ζωντανή μουσική και πλούσιο μενού. Μάλιστα Άι Βασίλης (στο συγκεκριμένο ρόλο ήταν απολαυστικός ο Στάθης Μακρής – πήρε την σκυτάλη από τον Βασίλη Σακκά) μοίρασε δώρα στα μικρά και… μεγάλα παιδιά.\nΧαιρετισμό απηύθυναν ο πρόεδρος της ΕΠΣΜ και πρόεδρος της Επιτροπής Διαιτησίας της ΕΠΣΜ Λεωνίδας Οικονομίδης, ο πρόεδρος του Συνδέσμου Διαιτητών Ποδοσφαίρου Μεσσηνίας Νίκος Κοσσάρης και τα μέλη της Επιτροπής Διαιτησίας της Ένωσης.\nΣτη γιορτή έδωσαν το «παρών» μέλη του Δ.Σ. της ΕΠΣΜ, εν ενεργεία και μη διαιτητές, καθώς επίσης αρκετοί παρατηρητές διαιτησίας.\nΑναρτήθηκε από Stamatios Skoulikas , Αναρτήθηκε από Vlasis Skoulikas .-\nΑναρτήθηκε από Vlasis Skoulikas στις 2:43 π.μ. Δεν υπάρχουν σχόλια:\nΕτικέτες Η Εφημερίδα μας ARFARA NEWS Σάββατο 24 Δεκεμβρίου 2016


azazel, Παρασκευή 25 Ιανουάριος 2013 0 Tweet\nΣκίσε μου τα βάρδουλα Capcom, άλλαξε μου τα φώτα ΕΑ, κάνε με να πω τον δεσπότη Παναγιώτη Activision, δώσε μου κι άλλο σκουπιδαριό Ubisoft, χρέωσε μου τον αέρα που αναπνέω Microsoft, βγάλε κι άλλο Mario Nintendo, αφαίρεσε κι άλλες λειτουργίες απ'το PS3 Sony. Χτυπήστε με αλύπητα, μ'αρέσει!\nΘέλω DRM, DLC, online pass, κακό χειρισμό, χαζή AI, glitches, bugs, να ταχταρίζω ψηφιακά μωρά, να κουνάω χέρια, πόδια, γεννητικά όργανα και ότι άλλο προεξέχει για να παίξω ένα παιχνίδι και να χρειάζομαι τουλάχιστον τρία χέρια για να παίξω ταυτόχρονα με αναλογικούς, κουμπιά, shoulder buttons, touch screen με stylus και οπίσθια touch screen. ΘΕΛΩ ΠΟΝΟ! Και τι να παίξω; Το Shadow of the Colossus όπου ένας νεκρόφιλος-παιδόφιλος προσπαθεί να αναστήσει μια ανήλικη σκοτώνοντας αθώα ζωά; Μήπως το Οkami, όπου οι μουτζούρες που έκανε ένα πεντάχρονο στα προνήπια πλακώνονται με τις μπογιές που έπεσαν στο παντελόνι μπογιατζή; Την σειρά Zelda που πρωταγωνιστεί η ξανθιά με το πράσινο μίνι και την καφέ μπότα; Το, Θεός φυλάξoι, Flower με τα φύλλα και τα δέντρα να τα παίρνει ο αέρας; Ή μήπως το ICO με τον κερατά και την ανορεξικιά; ΕΛΕΟΣ.\nΔώσε μου Call of Duty με γραφικά πενταετίας και μπινελίκια online. Δώσε μου Street Fighter με τους μισούς μαχητές κλειδωμένους στο δισκάκι σε υπερκοστολογημένο day-οne DLC. Δώσε μου single player Assassin's Creed που να μην μπορώ να παίξω χωρίς μόνιμη σύνδεση στο διαδίκτυο και συγκεκριμένα στους τρισάθλιους servers της Ubi. Δώσε μου Kinect Sports για να χτυπιέμαι σαν επιληπτικός μπροστά απ'την τηλεόραση προσπαθώντας να οδηγήσω μια σχεδία. Δώσε μου PS3 και μετά πετσόκοψέ το ώστε να μην κάνει ούτε τα μισά απ'όσα μπορούσε όταν κυκλοφόρησε. Δωσ'μου το ίδιο Mario ξανά και ξανά προσθέτοντας απλά διαφορετικά κοστούμια. ΠΟΡΩΣΗ! Θέλω και bugs, θέλω και glitches. Θέλω να παίζω Skyrim μέχρι να τα φτύσει η κονσόλα. Θέλω να λιώσω στο Dead Island μέχρι να ματώσουν τα μάτια μου. Θέλω να παίζω online και να χάνω από cheaters ή να εγκαταλείπουν όλοι το ματς όταν κερδίζω εγώ.\nMicrosoft έχεις σκεφτεί να χρεώνεις το Xbox Live με ογκοχρέωση; Δεν φτάνει που χρησιμοποιούν την υπερτέλεια υπηρεσία σου για να μπαίνουν σε facebook, twitter με τον λατρεμένο Internet Explorer ΜΟΝΟ με 50 ευρώ το χρόνο! Σε λίγο θα σου ζητήσουν και δωρεάν demo... Α, και μην σε δω να ξοδεύεις χρήμα για νέα παιχνίδια! Αυτή είναι δουλειά για τις εταιρειούλες που δεν έχουν να ασχοληθούν με σοβαρά πράγματα. Τους δίνεις την άδεια να βγάζουν παιχνίδια στο 360, δεν θα πέσεις και στο επίπεδό τους...\nSony με απογοητεύεις! Πόσο καιρό έχεις να αφαιρέσεις κάτι από το PS3; ΤΡΕΙΣ ΟΛΟΚΛΗΡΟΥΣ ΜΗΝΕΣ; Από τότε που μας έδωσες το καταπληκτικό PS3 Super Slim, με 12GB χώρο, επαναπαύτηκες στις δάφνες σου. Να μην επαναληφθεί. Ζήσαμε υπέροχες στιγμές μαζί, με αφαίρεση backwards compatibility, other OS, των επιπλέον θυρών USB, των θυρών mini cards κλπ. Περιμένουμε πολύ λιγότερα από σένα... Όπως π.χ. να αφαιρέσεις το disc drive του PS3 και να κάνεις την κονσόλα downloadable only. Θυμάσαι το PSPgo; Μεγάλη επιτυχία!\nNintendo δεν με χρειάζεσαι, έχεις πάρει τον σωστό τον δρόμο. Πότε να περιμένουμε το επόμενο ολοκαίνουριο New Super Mario Bros και τις νέες αποχρώσεις των Pokemon; Και μην ακούσω κουβέντα για νέα παιχνίδια και πρωτότυπες ιδέες, θα μαλώσουμε!\nΣκατά γραφικά, σκατά χειρισμός και ξύλο, πολύ ξύλο! Η χρυσή εποχή των video games...\nΕΑ δεν έχω να πω κάτι, απλά προσκυνώ! Είσαι εταιρεία σύμβολο. Είσαι η Apple των video games. Χωρίς εσένα τα online passes και τα ετήσια αθλητικά παιχνίδια μπορεί να μην υπήρχαν. Χωρίς εσένα μικρά στούντιο μπορεί ακόμα να έβγαζαν αξιόλογα παιχνίδια (μπλιαχ) πριν τα αγοράσεις και τα διαλύσεις. Χωρίς εσένα το Dragon Age 2 και το Mass Effect 3 θα ήταν παιχνίδια-αριστουργήματα (ew).\nActivision μπορεί να ανταγωνίζεσαι την EA αλλά δυστυχώς δεν την φτάνεις. Ναι οκ έχεις τα COD που αρκούν για να μειώσουν την αξία όλων των video games που έχουν κυκλοφορήσει τα τελευταία 30 χρόνια, αλλά μόνο αυτό; Κοίτα τι έχει κάνει για εμάς τους S&M fans η ΕΑ και κοίτα τι έχεις κάνει εσύ; Μετεξεταστέα...\nΑααααχ Capcom! Κάνε με σκουπίδι! Ξεφτίλισε με! Είσαι η ΕΑ της Ιαπωνίας και να ξέρεις ότι αυτό δεν το λέω απλά για να σε καλοπιάσω, το εννοώ! Μ'αρέσει που με θεωρείς εντελώς βλάκα όταν κατεβάζω 100ΚΒ DLC χαρακτήρων και πιστεύεις ότι δεν θα καταλάβω ότι οι χαρακτήρες βρίσκονται ήδη στο δισκάκι. Πολύ το φχαριστήθηκα που έκανες τον Dante σαν ανάποδο γαμώτο. Μπράβο σου που ακύρωσες το τελευταίο Mega Man και μετά έριξες το φταίξιμο στους fans. Καλά κάνεις και υπερχρεώνεις τα παιχνίδια σου, γιατί σου αξίζει. Και οι Resident Evil fans να βγάλουν τον σκασμό, που μου μάθανε και το “survival horror”... Όταν εσύ δημιουργούσες survival horror αυτοί παίζανε με τα πουλάκια τους. Όταν αυξηθούν και γίνουν όσα είναι και τα βαρεμένα shooter junkies τότε να ζητήσουν “επιστροφή στις ρίζες”. Σιχτίρ.\nUbi, Ubi... Γιατί μαρή σταμάτησες το always online DRM; Με τι θα φτιάχνομαι τώρα εγώ μπροστά από τον υπολογιστή; Με το youporn; Εκεί θα μας καταντήσεις; Κοίτα να επανέλθεις γιατί αρκετά με τα Rayman και τις παπαριές. Που είναι το Imagine Babiezzz για το 3DS, όπου τα τσισάκια και τα κακάκια του μωρού θα είναι σε 3D; Που είναι η Hanna Montana για το Wii U, όπου θα μπορώ με το νέο χειριστήριο να βάψω real time την μούρη της Χάνας και να της φτιάξω πλεξούδες το μαλλί; Που είναι το Wii U Dare με τα cyber όργια μπροστά από την κάμερα του Wii U Gamepad; Κι αυτοί που ζητάνε Beyond Good & Evil 2, και άλλα τέτοια δήθεν παιχνίδια να τα ζητήσουν από τον Schafer (μακριά από μας...). Άιντε μπράβο.\nΈτσι μωρή εταιρειάρα! Κάν'τα όλα μπουρδέλο!\nΣαν μέλη του συλλόγου των απανταχού σαβουροgamers απαιτούμε και διεκδικούμε χειρότερη μεταχείριση από τις εταιρείες. Κακοφτιαγμένα, μισοτελειωμένα και ακριβότερα παιχνίδια, προβληματικό hardware, κακή εξυπηρέτηση και κυρίως αδιαφορία θα εκτιμούνται δεόντως. Κρούουμε τον κώδωνα του κινδύνου σε “ποιοτικές” εταιρείες όπως η Double Fine, η thatgamecompany, η Retro Studios και άλλες, πως αν συνεχίσουν την δράση τους θα απαντήσουμε με χτυπήματα. Δώστε πόνο!\nTAGS:3DS, Activision, Capcom, Electronic Arts, Microsoft, Nintendo, PS Vita, PS3, Sony, Ubisoft, video games, Wii U, Xbox 360\nNintendo PC Capcom PS4 Ubisoft 3DS Square Enix PS Vita Bandai Namco Electronic Arts video games Xbox 360 Microsoft Activision PS3 Switch Wii U PSP Sony Xbox One


OLYMPIAKOS FOOTBALL CLUB THE LEGEND LIVES ON: Αυγούστου 2011\nΟ Ζεν Μακούν γεννήθηκε στο Καμερούν το 1983 και η ποδοσφαιρική του καριέρα ξεκίνησε από τα τμήματα υποδομής της Κότονσπορτ.\nΣτη συνέχεια αγωνίστηκε στις Ζένες Σταρ και Τονέρε πριν μετεγγραφεί στην Λιλ και αργότερα στη Λυών, οι οποίες είναι από τις μεγαλύτερες ομάδες στη Γαλλία και από τις πιο ανταγωνιστικές τα τελευταία χρόνια.\nΣτη Λιλ είχε 150 συμμετοχές και με τις εμφανίσεις του κέντρισε το ενδιαφέρον των ανθρώπων της Λυών, οι οποίοι δεν δίστασαν να διαθέσουν 14 εκ. ευρώ το 2008, προκειμένου να τον αποκτήσουν.\nΣτη Λυών αγωνίστηκε για τρία χρόνια και αμέσως μετά την παρουσία του στο γαλλικό πρωτάθλημα, μετακόμισε στο «Νησί» για να πάρει μέρος στην Premier League, ίσως το πιο απαιτητικό πρωτάθλημα παγκοσμίως, με τη φανέλα της Άστον Βίλα, καθώς αποτελούσε προσωπική επιλογή του Ζεράρ Ουγιέ, που βρισκόταν τότε στον πάγκο των «χωριατών».\nΗ μετακίνησή του στην ομάδα της Άστον Βίλα είχε κοστίσει το ποσό των 6,2 εκατομμυρίων λιρών, καθιστώντας την ως μια από τις ακριβότερες μεταγραφές στην ιστορία του συλλόγου.\nΜε πολλές συμμετοχές σε αναμετρήσεις του Champions League, ο νεοαποκτηθείς για τον Ολυμπιακό Μακούν, γνωρίζει καλά πώς να αντιμετωπίσει παίχτες όπως το Λιονέλ Μέσι.\nΓεγονός που του δίνει το πλεονέκτημα να ξέρει να «σταθεί» αγωνιστικά στις απαιτήσεις των αναμετρήσεων της κορυφαίας διασυλλογικής διοργάνωσης, αφού έχει σημαντικές παρόμοιες εμπειρίες στην καριέρα του.\nΌσον αφορά τη διεθνή του καριέρα, ο Καμερουνέζος μέσος μετρά 55 συμμετοχές με την Εθνική ομάδα του Καμερούν, ενώ έχει σκοράρει και 3 τέρματα.\nΣυμμετείχε σε τέσσερα διαδοχικά «Άφρικα Καπ», ενώ αγωνίστηκε και στο Παγκόσμιο Κύπελλο του 2010.\nΑπό την άλλη, η ηλικία των 28 ετών που έχει, τον καθιστούν στην καλύτερη ποδοσφαιρική φάση της καριέρας του, καθώς του προσδίδει τόσο αγωνιστική «φρεσκάδα» και όρεξη όσο και σημαντικές εμπειρίες από τη μέχρι τώρα πορεία του.\nΟ Καμερουνέζος διεθνής ποδοσφαιριστής , αναμένεται να συμβάλει θετικά στην πορεία του Ολυμπιακού καθώς είναι ικανός να ανταποκριθεί επάξια στις μεγάλες αγωνιστικές απαιτήσεις της ομάδας του Πειραιά.\nΟ Μακούν έχει αγωνιστεί μέχρι τώρα για πολλά χρόνια σε ομάδες κορυφαίου επιπέδου και φαίνεται να ξέρει πολύ καλά πως είναι να υπάρχει πίεση για τη νίκη και για την κορυφή καθώς η «πρωτιά» είναι πάντα ο στόχος των «ερυθρολεύκων».\nΟ Καμερουνέζος, Ζαν Μακούν, κατά την παρουσίαση του από την ΠΑΕ Ολυμπιακός, μίλησε με τα καλύτερα λόγια για την υποδοχή που του επιφύλασσαν οι οπαδοί του Θρύλου, καθώς επίσης για τους στόχους που έχει θέσει στον εαυτό του για την νέα χρονιά.\nΑναλυτικά, ο 28χρονος άσος είπε:\n"Ήρθα στον Ολυμπιακό για να γίνουμε καλύτεροι και να πάμε όσο ψηλότερα μπορούμε. Αισθάνομαι πολύ καλά με την υποδοχή που μου επιφύλασσαν οι οπαδοί μας. Είμαι αποφασισμένος να δώσω τον καλύτερό μου εαυτό για την ομάδα.\nΑπό σήμερα είμαι στη διάθεση του προπονητή μου και της διοίκησης της ομάδας. Θέλω να συμβάλω και εγώ όσο μπορώ, ώστε να έχουμε μια πετυχημένη χρονιά τόσο στην Ελλάδα, όσο και στις ευρωπαϊκές μας υποχρεώσεις.\nΘεωρώ ότι ο όμιλος είναι δύσκολος όμιλος και όλοι έχουν ευκαιρία να περάσουν στον επόμενο γύρο. Όταν μίλησα με την διοίκηση, είδα ότι με ήθελαν πολύ και ήρθα σε έναν σύλλογο που ξέρει να κερδίζει, να πάρουμε το πρωτάθλημα και να κάνουμε μια καλή πορεία στο Τσάμπιονς Λιγκ".\nΑναρτήθηκε από Thea 7 στις 2:36 μ.μ. 2 σχόλια\nΑναρτήθηκε από Thea 7 στις 8:20 π.μ. 0 σχόλια\nΑναρτήθηκε από Thea 7 στις 2:17 μ.μ. 1 σχόλια\nΔύο μέρες έχουν απομείνει για την πρεμιέρα της Superleague και δεν ξέρουμε απολύτως τίποτα…\nΑν είναι ποτέ δυνατόν να είμαστε ξεκρέμαστοι και να μην μπορεί να βγει μια απόφαση για το τι πρόκειται να συμβεί.\nΤο Πρωτάθλημα θα ξεκινήσει κανονικά, γιατί αλλιώς 4,000.000 θα κάνουν φτερά, κι όμως Ολυμπιακός και Άεκ δεν γνωρίζουν ακόμη αν θα παίξουν φιλικό παιχνίδι ή αν θα κοντραριστούν με Δόξα Δράμας και Λεβαδειακό.\nΜπέρδεμα και πάλι μπέρδεμα. Τώρα αν ο Ηρακλής καταφέρει να πείσει… θα έχουμε και τον Αστέρα Τρίπολης εκτεθειμένο… Όπου μας πάει ο άνεμος πάμε…(που λέει και το τραγούδι).\nΔεν είναι λίγοι αυτοί οι οποίοι έχουν φροντίσει να είναι παρόν στην πρεμιέρα του Πρωταθλήματος. Και τώρα, τα έχουν αφήσει όλα στο ντούκου γιατί δεν έχει βγει μια ουσιαστική απόφαση που να μεταβιβάζει στον κόσμο το τι πρόκειται να γίνει.\nΓια να δούμε.. Πάντως προς το παρόν καθόμαστε σε αναμμένα κάρβουνα και περιμένουμε πως και πως μια ανακοίνωση για το τι θα ακολουθήσει. Ε να ξέρουμε κι εμείς οι άμοιροι οι οπαδοί τι να κάνουμε…\nΣήμερα είναι και η κλήρωση του Champions League. Για να δούμε τι μας μέλει να αντιμετωπίσουμε… Δεν θα ήθελα σε καμία περίπτωση να κληρωθούμε με τον Αποέλ. Από τη μία είναι ωραία που θα βρίσκεται η Κύπρος όλη σε εγρήγορση.. άλλοι για τον Ολυμπιακό και άλλοι για τον Αποέλ. Όμως θα γίνει και μπάχαλο… Δύσκολα τα πράγματα! Να φυλάμε τα κεφάλια μας…\nΚαλή επιτυχία να έχουμε και η κλήρωση να είναι θετική για τον Ολυμπιακό!!\nΑναρτήθηκε από Thea 7 στις 2:25 μ.μ. 0 σχόλια\nΑναρτήθηκε από Thea 7 στις 5:23 μ.μ. 2 σχόλια\nΑναρτήθηκε από Thea 7 στις 12:11 μ.μ. 0 σχόλια\nΑναρτήθηκε από Thea 7 στις 11:38 π.μ. 0 σχόλια\nΑναρτήθηκε από Thea 7 στις 10:37 π.μ. 2 σχόλια\nΗ περιπέτεια του Τζόλε στην Ελλάδα ξεκινά το καλοκαίρι του 1993, όταν αφήνει την πατρίδα του και έρχεται στον Πύργο και τον Πανηλειακό της Γ’ Εθνικής.\nΜέσα σε μια τριετία, η ομάδα κερδίζει διαδοχικές ανόδους και φτάνει στη μεγάλη κατηγορία, κυρίως χάρη στον Τζόρτζεβιτς, αλλά και τον Στέλιο Γιαννακόπουλο.\nΤο καλοκαίρι του 1996 οι δυο τους φεύγουν «πακέτο» για τον Ολυμπιακό, που ξόδεψε 800 εκατομμύρια δραχμές για να τους πάρει στο λιμάνι.\nΥπό την καθοδήγηση του Ντούσαν Μπάγεβιτς από τη πρώτη κιόλας σεζόν γίνεται βασικός στον Ολυμπιακό. Το μαγικό αριστερό του πόδι, η ταχύτητα του, η τεχνική του τον κάνουν να ξεχωρίσει.\n«Σίφουνας» από αριστερά, με καλή ντρίμπλα και σέντρα δεν θα αργήσει να γίνει σημείο αναφοράς για τον Ολυμπιακό.\nΤον Ολυμπιακό που βγαίνει πια από τα «πέτρινα χρόνια» και από το 1996 έως το 2003 πανηγυρίζει επτά σερί τίτλους. Με τον Τζόλε να είναι εκ των μεγάλων πρωταγωνιστών του.\nΑπό το 1999 μέχρι και το 2003, ο Σέρβος αποτελεί τη σταθερή δύναμη του Ολυμπιακού. Αν και μέσος, χάρη και στις εκτελέσεις των πέναλτι, ο Τζόλε σκοράρει σταθερά πάνω από 10 γκολ.\n12 τη σεζόν 1999-2000, 14 το 2000-2001, 13 το 2001-2002, 14 το 2002-2003, τη χρονιά του ασύλληπτου ρεκόρ των 7 σερί πρωταθλημάτων.\nΤην επομένη (2003-2004) μάλιστα, όταν ο Ολυμπιακός θα χάσει το πρωτάθλημα από τον Παναθηναϊκό, ο Σέρβος κάνει μια από τις καλύτερες χρονιές του στην Ελλάδα.\nΜε 10 γκολ και 22 ασίστ ψηφίζεται ως ο καλύτερος παίκτης του πρωταθλήματος. Ρεκόρ στο σκοράρισμα πάντως, θα κάνει τη σεζόν 2005-2006 με 15 γκολ σε 29 εμφανίσεις.\nΟρισμένες από τις καλύτερες εμφανίσεις του στα 13 αυτά χρόνια, τις έκανε στα ντέρμπι με Παναθηναϊκό και ΑΕΚ.\nΌχι τυχαία ίσως, όποτε ο Τζόλε σκόραρε απέναντι σε «πράσινους» και «κίτρινους», ο Ολυμπιακός δεν έχασε ούτε ένα ματς!\nΣυγκεκριμένα, κόντρα στον Παναθηναϊκό πέτυχε 6 γκολ σε 6 ντέρμπι, με τους «ερυθρόλευκους» να μετρούν 4 νίκες και 2 ισοπαλίες.\nΑπέναντι στην ΑΕΚ, ο Τζόλε πραγματικά... αφήνιαζε. 11 γκολ σε 10 αγώνες πρωταθλήματος είναι ο απολογισμός του, με τον Ολυμπιακό να έχει 8 νίκες και 2 ισοπαλίες.\nΣυνολικά, απέναντι σε ΠΑΟ και ΑΕΚ, ο Σέρβος σκόραρε 17 σε 16 αγώνες και ο απολογισμός των «ερυθρολεύκων» ήταν 12 νίκες και 4 ισοπαλίες!\nΕίναι ο ξένος ποδοσφαιριστής με τη μεγαλύτερη διάρκεια στην ιστορία του Ολυμπιακού, καθώς συμπλήρωσε 13 χρόνια.\nΕίναι τρίτος σε συμμετοχές στο πρωτάθλημα στην ιστορία του Ολυμπιακού (341), πίσω από τον Κυριάκο Καραταϊδη (363) και τον Γιάννη Γκαϊτατζή (346).\nΜάλιστα είναι οι μοναδικοί ποδοσφαιριστές της πειραϊκής ομάδας που έχουν ξεπεράσει τις 300 συμμετοχές στην Α' Εθνική.\nΩς ξένος παίκτης είναι ρέκορντμαν συμμετοχών στον Ολυμπιακό. Έχει 341, με δεύτερο τον Χούλιο Λοσάντα (150) και τρίτο τον Τζιοβάνι (129).\nΕίναι ο δεύτερος ξένος σε συμμετοχές στην ιστορία του ελληνικού ποδοσφαίρου με 372 στην Α΄ Εθνική (έχει και 31 με τον Πανηλειακό), πίσω από τον Κριστόφ Βαζέχα (390) και μπροστά από τον Τόνι Σαβέβσκι (357).\nΟ Τζόρτζεβιτς είναι ο τέταρτος σκόρερ στην ιστορία του Ολυμπιακού με 126 γκολ, πίσω από τους Σιδέρη (224), Αναστόπουλο (142) και Αλεξανδρή (127).\nΜάλιστα, μαζί με τον Νίκο Γιούτσο (100) είναι οι πέντε «ερυθρόλευκοι» που έχουν σπάσει το όριο των 100 γκολ στην Α' Εθνική.\nΦυσικά, με τα 126 γκολ είναι με διαφορά ο κορυφαίος ξένος σκόρερ στην ιστορία του Ολυμπιακού και ο μόνος που έχει ξεπεράσει τα 100, αφού τον ακολουθούν ο Ίβιτς με 64 και ο Ζιοβάνι με 59.\nΤέλος, είναι ο δεύτερος κορυφαίος ξένος σκόρερ στην ιστορία του ελληνικού ποδοσφαίρου με 128 τέρματα (έχει άλλα 2 με τον Πανηλειακό), πίσω από τον Βαζέχα (244).\nΣτην Ευρώπη είναι ο ρέκορντμαν συμμετοχών του Ολυμπιακού στην Ευρώπη με 83 συμμετοχές και πρώτος στη λίστα των ξένων παικτών.\n12 πρωταθλήματα (1997, 1998, 1999, 2000, 2001, 2002, 2003, 2005, 2006, 2007, 2008, 2009-03-30)\n4 κύπελλα (1999, 2005, 2006, 2008)\n1 Σούπερ Καπ (2007)\nΑναρτήθηκε από Thea 7 στις 2:29 μ.μ. 1 σχόλια


Η διοργάνωση των εφετινών αποκριάτικων εκδηλώσεων "Νάουσα-Αποκριά 2014" ήταν το θέμα της πρώτης ευρείας σύσκεψης που έγινε στο δημαρχείο το βράδυ της Τρίτης (14-1) με τη συμμετοχή φορέων και πολιτών. Σκοπός της συνάντησης ήταν να τεθούν οι γενικές κατευθύνσεις, να καταγραφούν απόψεις, προτάσεις και δράσεις που μπορούν να ενταχθούν στο πρόγραμμα των εκδηλώσεων το διάστημα από την Τσικνοπέμπτη (20-2) έως και την Καθαρά Δευτέρα (3-3).\nΣτην αρχή της σύσκεψης ο Δήμαρχος Νάουσας κ. Αναστάσιος Καραμπατζός, μεταξύ άλλων, τόνισε ότι η διοργάνωση της Αποκριάς είναι μία συλλογική προσπάθεια που χρειάζεται το ενδιαφέρον και τη συμμετοχή των συλλόγων και των πολιτών. Επεσήμανε ότι ο Δήμος, όπως κάθε χρόνο, υποστηρίζει σε όλα τα επίπεδα την οργάνωση των εκδηλώσεων με επίκεντρο την ανάδειξη και την προστασία του μοναδικού δρώμενου "Γενίτσαροι και Μπούλες". Είπε, ότι παρά τις δυσκολίες και τη γενικότερη κρίση που βιώνουμε όλοι, η Αποκριά στη Νάουσα είναι κορυφαίο πολιτιστικό και κοινωνικό γεγονός, το οποίο προσελκύει χιλιάδες επισκέπτες στην πόλη, ιδιαίτερα το αποκριάτικο τριήμερο προσφέροντας πολλαπλά οφέλη στην τοπική οικονομία. Αναφέρθηκε στις εκδηλώσεις που προγραμματίζει ο Δήμος την περίοδο της Αποκριάς, όπως η παρουσίαση σε ανοικτή εκδήλωση της μελέτης που εκπόνησε το Α.Π.Θ. (Καθηγήτρια κα. Σκουτέρη) για το δρώμενο "Γενίτσαροι και Μπούλες" και την προβολή του ντοκιμαντέρ του διακεκριμένου έλληνα σκηνοθέτη κ. Παντελή Βούλγαρη, τα εγκαίνια του προσκτίσματος του Σησαμοτριβείου στο διατηρητέο κτίριο "Μάκη" κ.ά. Απηύθυνε κάλεσμα στους εκπροσώπους των φορέων και τους πολίτες να συνεργαστούν με την Οργανωτική Επιτροπή και την επικεφαλής Αντιδήμαρχο Πολιτισμού κ. Μαρία Καρυδά, συμμετέχοντας και προωθώντας προτάσεις που μπορούν να υποστηριχθούν οικονομικά και τεχνικά από τον Δήμο, όσο και από τους επαγγελματίες που έχουν και το μεγαλύτερο μερίδιο των ωφελειών από τους επισκέπτες.


Το κυβερνητικό «success story» παρουσίασε ο Δ.Βίτσας - EL\nΤο κυβερνητικό «success story» παρουσίασε ο Δ.Βίτσας\n«Είμαστε σε μια διαφορετική φάση. Τώρα έχουμε έναν καθαρό δρόμο μπροστά μας με ρυθμισμένο το χρέος, άρα με δυνατότητες.\nΦτιάξαμε μία βάση που μπορούμε να αναδιαμορφώσουμε την κατάσταση με σταθερά βήματα, γιατί είμαστε σε μία άλλη περίοδο πια», τόνισε -μεταξύ άλλων- ο υπουργός Μεταναστευτικής Πολιτικής, Δημήτρης Βίτσας σε εκδήλωση που διοργάνωσε η Οργάνωση Μελών του ΣΥΡΙΖΑ Ν. Σμύρνης, με θέμα «Πρόοδος ή Συντήρηση;».\nPrevΠροηγούμενο ΆρθροΑπολογείται σήμερα η Βίκυ Σταμάτη\nΕπόμενο ΆρθροΤΙ ζητά από τον Ορτέγα, η Διεθνής ΑμνηστίαNext


μένουμε... Χολαργό!: «Ασυδοσία και αδιαφορία από τους περισσότερους περιπτεριούχους»\n«Ασυδοσία και αδιαφορία από τους περισσότερους περιπτεριούχους»\nΓνωστός Χολαργιώτης επιστήμονας καταγγέλλει στο «Μένουμε Χολαργό» την «ασύδοτη και χωρίς έλεγχο επέκταση των περιπτέρων σε πεζοδρόμια και δρόμους», παραθέτοντας στο μεγαλύτερο ενημερωτικό Μέσο της περιοχής σχετική γραπτή ερώτησή του προς το Δήμο Παπάγου-Χολαργού, η οποία δεν απαντήθηκε ποτέ.\nΈνα πολύ μεγάλο και σοβαρό θέμα της καθημερινότητάς μας ανοίγει σήμερα ο γνωστός Χολαργιώτης επιστήμονας, Γ.Τ. (τα πλήρη στοιχεία του βρίσκονται στη διάθεση τόσο του «Μένουμε Χολαργό» όσο και του Δήμου). Η νέα καταγγελία που κατέφτασε στο μεγαλύτερο ενημερωτικό Μέσο της περιοχής έχει να κάνει με τα περίπτερα και το χώρο που αυτά καταλαμβάνουν σε πεζοδρόμια και δρόμους, με τον Γ.Τ. να στηλιτεύει την ασύδοτη, όπως χαρακτηριστικά αναφέρει, επέκτασή τους εις βάρος του δημόσιου ελεύθερου χώρου.\nΠριν από ακριβώς δύο μήνες, το «Μένουμε Χολαργό» είχε αποκαλύψει την επικείμενη «μετακόμιση» του γνωστότερου ίσως περιπτέρου της πόλης μας, εκείνου στη συμβολή των οδών Αναστάσεως και 25ης Μαρτίου, το οποίο με εντολή της Τροχαίας Αγίας Παρασκευής αναγκάζεται να μεταφερθεί απέναντι, σε μεγαλύτερο χώρο, με τον προηγούμενο να μην πληροί πια τις προϋποθέσεις των διατάξεων του άρθρου 20 Ν.Δ. 1044/71, όπως αυτό αντικαταστάθηκε και ισχύει με το άρθρο 9 του Ν. 1043/80 και ειδικότερα της ομαλής κυκλοφορίας πεζών και οχημάτων.\nΑκολουθεί η επιστολή του Γ.Τ. στο Δήμο Παπάγου-Χολαργού, η οποία εδώ και δυόμιση μήνες παραμένει αναπάντητη:\n«“Ασυδοσία”; Ή ανεξέλεγκτη καταπάτηση δημόσιων χώρων από περίπτερα-περιπτεριούχους;\nΠαρακαλώ θα ήθελα διά της παρούσας ενημέρωσης να ενημερωθώ για το είδος, την έδρα και τους υπεύθυνους της αρμόδιας υπηρεσίας, για τον έλεγχο των χώρων που καταλαμβάνουν τα περίπτερα στο Δήμο μας.\nΏστε να είναι δυνατή μια αρχική και με στοιχεία (φωτογραφίες κ.λπ.) καταγγελία, για την ασύδοτη και χωρίς έλεγχο επέκταση και κατάληψη χώρων πεζοδρομίων και δρόμων, από περίπτερα και περιπτεριούχους του Δήμου μας.\nΔιαβάστε τι καταγγέλλει στο «Μένουμε Χολαργό» ο Γ.Τ.:\n«Μια ενημέρωση-ερώτηση που εστάλη με e-mail στο Δήμο Χολαργού-Παπάγου στις 26/2/18, χωρίς καμία απάντηση. Μετά την προφορική ενημέρωση Δημοτικού Συμβούλου, έμαθα ότι υπεύθυνη είναι η Δημοτική Αστυνομία. Αποτέλεσμα προφανώς ουδέν, εδώ και δυόμιση μήνες.\nΩχαδερφισμός, αδιαφορία, ασυδοσία κ.λπ. σε μέγιστο βαθμό από τους περισσότερους περιπτεριούχους, με ύφος καρδιναλίου. Εκτός αν είναι ειδική κατηγορία δημοτών, που δεν κάνει να τους στενοχωρούμε.\nΕτικέτες Επικαιρότητα, Καταγγελίες αναγνωστών, Πεζοδρόμια Χολαργού


Κοντάρι: Έχει ξεφύγει η εφήμερίδα γνωστού δημοσιγράφου!!\nΣτη διπλανή εικόνα βλέπετε το πρωτοσέλιδο της εφημερίδας γνωστού δημοσιγράφου.\nΣτην προσπάθεια να σχολιάσουν τη συμμετοχή κάποιων πολιτικών στα ψηφοδέλτια της Νέας Δημοκρατίας και να κατηγουρήσουν την κυβέρνηση, οι υπεύθυνοι της εφημερίδας προχώρησαν στη δημοσίευση ενός απαράδεκτου πρωτοσέλιδου..\nΗ εικόνα των πολιτικών Μιλτιάδη Έβερτ(πρώην δήμαρχος Αθηναίων και πρώην πρόεδρος της ΝΔ) και Αχιλλέα Καραμανλή(τ. υπουργός, νυν βουλευτής) να περπατούν με πατερίτσες δεν παράγει γέλιο . Δεν είναι χιούμορ αυτό .\nΌπως φαίνεται ο γνωστός δημοσιογράφος, ο οποίος επίσης ταλαιπωρήθηκε από προβλήματα υγείας τα τελευταία χρόνια μπροστά στο κομματικό του συμφέρον λόγω του κομματικού του φανατισμού έχει ξεπεράσει τα όρια...\nΑναρτήθηκε από starnick στις 12:51 μ.μ.\nΠειράζει που εγώ έχω έναν ακόμη λόγο να γκρινιάζω;


Το μεγαλείο και την απελπισία σου (εκδ. Ανοιχτή Πόλη) - Το forum του μεταφυσικού\nΤο forum του μεταφυσικού > Πλανήτης Γη Online > Περιοδικά Βιβλιογραφία\nΤο μεγαλείο και την απελπισία σου (εκδ. Ανοιχτή Πόλη)\nΚυκλοφορεί σε λίγες ημέρες από τις εκδόσεις Ανοιχτή Πόλη, το νέο βιβλίο του Βλάση Ρασσιά, "...Το μεγαλείο και την απελπισία σου: Ιστορικό αφήγημα για την μυστική διαδρομή της Ελληνικής Εθνικής Θρησκείας".\nΗ παρουσίαση του βιβλίου θα γίνει το Σάββατο 14 Ιανουαρίου, στην αίθουσα φιλοσοφικών συζητήσεων "Εκατηβόλος" (Αριστοτέλους 36, Αθήνα) στις 20:00.\nΟι εκδόσεις «Ανοιχτή Πόλη» σας προσκαλούν στην παρουσίαση του καινούργιου βιβλίου του Βλάση Γ. Ρασσιά «...το μεγαλείο και την απελπισία σου» (ένα ιστορικό αφήγημα για την μυστική διαδρομή της Ελληνικής Εθνικής Θρησκείας), που θα γίνει το Σάββατο 14 Ιανουαρίου 2017, και ώρα 8 μ.μ.\nστο Φιλοσοφικό Αθήναιο Εκατηβόλος, Αριστοτέλους 36, 1ος όροφος, Αθήνα.\nΓια το βιβλίο θα μιλήσουν ο δημοσιογράφος και συγγραφέας Στέφανος Μυτιληναίος, ο συγγραφέας Αλέξανδρος Μ. Ασωνίτης, ο δημοσιογράφος και συγγραφέας Μηνάς Παπαγεωργίου και ο συγγραφέας του βιβλίου.\nΟ Στέφανος Μυτιληναίος είναι δημοσιογράφος και συγγραφέας. Έχει διατελέσει διευθυντής και αρχισυντάκτης σε μεγάλα περιοδικά της Αθήνας. Υπήρξε επί επτά χρόνια αρθρογράφος του περιοδικού Δαυλός και συνεργάστηκε με το Τρίτο Πρόγραμμα της Ελληνικής Ραδιοφωνίας επί διεύθυνσης Γιώργου Τσαγκάρη. Σήμερα είναι εκδότης του Tribune.gr. Έγραψε τέσσερα βιβλία για την αρχαία Ελλάδα, την Ελληνικότητα και τον Διαφωτισμό.\nΟ Αλέξανδρος Μ. Ασωνίτης γεννήθηκε το 1959 στην Αθήνα. Σπούδασε Νομικά στο Πανεπιστήμιο Αθηνών και έως σήμερα έχει συγγράψει τα μυθιστορήματα «Η Συνείδηση της Αιωνιότητας», «Λάλον Ύδωρ», «Γειά σου, τηλεόραση!» και την νουβέλα «Το μνημειώδες σχέδιο του σερ Ουίνστον Τσόρτσιλ». Έχει συμμετάσχει σε πολλές συλλογές διηγημάτων, καθώς και στο Global Novel, παραγωγή της «Πολιτιστικής Ολυμπιάδας» 2004. Έχει αποδώσει στην νεοελληνική τον «Αλεξάνδρου Βίο», του Ψευδοκαλλισθένους, και τα «Στρατηγήματα» του Πολύαινου. Το θεατρικό του έργο «Μανέρμες», με θέμα τις μητέρες του Διονύσιου Σολωμού και του Ανδρέα Κάλβου, ανέβηκε τον Ιούλιο του 2010 από το ΔΗΠΕΘΕ Κερκύρας. Είναι ιδρυτής και συντονιστής της σχολής σεμιναρίων «Ανοιχτή Τέχνη», έχει μελετήσει σε βάθος το ρεμπέτικο και λαϊκό τραγούδι και έχει συνεργασθεί με τις εφημερίδες «Ελευθεροτυπία», «Κυριακάτικη Ελευθεροτυπία», «Βήμα της Κυριακής», «Τα Νέα», την ιστοσελίδα «Press Publica» και πολλά λογοτεχνικά περιοδικά («Ιχνευτής», «Οδός Πανός», «Πόρφυρας» κ.α).\nΟ Μηνάς Παπαγεωργίου είναι δημοσιογράφος (μέλος της ΕΣΗΕΑ) και υπεύθυνος επικοινωνίας του Ομίλου Δραστηριοτήτων «Πρότυπες Εκδόσεις Πηγή». Την περίοδο 2010-2014 διετέλεσε αρχισυντάκτης του περιοδικού «Φαινόμενα» στον Ελεύθερο Τύπο. Σπούδασε Στατιστική και Δημοσιογραφία σε πανεπιστήμιο Αιγαίου και Εργαστήρι Επαγγελματικής Δημοσιογραφίας αντίστοιχα. Στα ιδιαίτερα ενδιαφέροντά του συγκαταλέγονται η αναζήτηση της Πολιτικής Αρετής, ο Μυθικισμός και ο διαχρονικός πόλεμος των ιδεών για την ελληνική ταυτότητα. Είναι συγγραφέας τριών βιβλίων, ενώ έχει επιμεληθεί τον τόμο των πρακτικών του 1ου Πανελλαδικού Συνεδρίου για τον Μυθικισμό. Τελευταίο του έργο, «Το πρόβλημα της ιστορικότητας του Ιησού: Το ρεύμα των Μυθικιστών» (εκδ. Δαιδάλεος).\nΚυκλοφορεί σε λίγες ημέρες από τις εκδόσεις Ανοιχτή Πόλη, το νέο βιβλίο του Βλάση Ρασσιά, "...Το μεγαλείο και την απελπισία σου: Ιστορικό αφήγημα για την μυστική διαδρομή της Ελληνικής Εθνικής Θρησκείας"....\nΉμαρτον! Τι άλλο θα βγει;\nΚαι τι σχέση έχει η Εθνική θρησκεία με τον Εθνικισμό; Άλλο το ένα, άλλο το άλλο. Αλήθεια δεν σε είδα να συμμετέχεις σε κάποια πρόσφατη επιδρομή εθνικιστών στη σελίδα. Το βιβλίο σε έθιξε τώρα ή το αντιχριστιανικό προφίλ του Ρασσιά;\nΕθν το ένα Εθν και το άλλο - συγκοινωνούντα δοχεία είναι\nΔυστυχώς για μια άλλη φορά γίνεται ένα ανακάτεμα πολλές φορές χωρίς κάποιοι\nνα γνωρίζουν τι είναι η Αρχαία Ελληνική θρησκεία τι Εθνικισμός και τι Φασισμός...\nΚάποιοι ηθελημένα για πολλούς λόγους όχι μόνο τα μπερδεύουν αλλά παραγνωρίζουν\nπως σε δύσκολους καιρούς τις Ελλάδας οι διάφοροι Αρχιερείς συμπαραστάθηκαν\nκαι βοήθησαν ποικιλοτρόπως ΤΟΝ ΦΑΣΙΣΜΌ.....\nΣε όσους είναι ποιό μεγάλοι θυμούνται τα κατορθώματα της 21 Απρίλη με τις\nευλογίες της Εκκλησίας....\nΠολλοί για ευνόητους λόγους έκαναν ένα μείγμα....\nΧΡΙΣΤΙΑΝΙΣΜΟΥ ΦΑΣΙΣΜΟY KAI ΑΡΧΑΙΟΕΛΛΗΝΙΚΉΣ ΚΟΥΛΤΟΎΡΑΣ\nγια να ωραιοποιήσουν τον ΦΑΣΙΣΜΌ....\nΑυτοί μπέρδεψαν ηθελημένα όλα αυτά...\nΤα ίδια έκαναν με αρχαία σύμβολα ΚΑΙ ΠΟΛΙΤΙΣΜΟ οι ΜΟΥΣΟΛΙΝΙ ΧΙΤΛΕΡ ΜΕΤΑΞΑΣ κλπ σύγχρονοι διάδοχοί τους.....\nΜια ματιά στην Ιστορία δεν βλάπτει.....\nΝαι αμέ! Και η Εθνική Ελλάδος, κόμμα εθνικιστών, συγγενές της Χ.Α.\nΑβαταρ, Ο Ρασσιάς είναι φασίστας ή έχει εμπλακεί σε τέτοια; Ξεκαθάρισε τι θέλεις να πεις.\nΤελευταία επεξεργασία από το χρήστη Robespierre : 10-01-17 στις 14:34\nΚαι πάλι εδώ.....\nΦίλε Robespierre δεν γνωρίζω για αυτό το άτομο.....\nΕμένα με ενδιαφέρουν τα στοιχεία που καταθέτει κάποιος και εάν δεν είναι αλλοιωμένα\nΕάν ξέρεις κάτι εσύ κατέθεσε το......\nΤελευταία επεξεργασία από το χρήστη AVATARGR-1 : 10-01-17 στις 14:54\nΤο κείμενο στο εξώφυλλο σε τί αναφέρεται;\nΤο κοινό δεν είναι μόνο το Εθν. Αλλά και η "επιστροφή" στις (υποτιθέμενες) 'ρίζες' η Εθνική Ελλάδας αντιπροσωπεύει κάτι σήμερα - το πολύ πολύ να 'ονειρεύεται' επιστροφή στο 2004\nΜιας και έγινε απόπειρα να ταυτιστεί ο υγιής εθνισμός με τον εθνικισμό, θα απαντήσω με ένα κείμενο του Ρασσιά (μιας και συζητάμε για αυτόν) από το βιβλίο του "Έθνος, Εθνισμός, Εθνοκράτος, Εθνικισμός". Μπορείτε να το διαβάσετε στο http://www.rassias.gr/1046.html.\nΚατά τα άλλα στη δική μου εισήγηση κατά τη διάρκεια της Σαββατιάτικης παρουσίασης, θα αποπειραθώ να αναδείξω (στον όποιο χρόνο μου δοθεί) πρόσωπα, έργα και γεγονότα από τον 9ο έως και τον 16ο (τουλάχιστον) αιώνα, που καταδεικνύουν την παρουσία ενός αδιάλειπτου συγκρουσιακού ελληνισμού εντός του Βυζαντίου και κατά την περίοδο της Τουρκοκρατίας, μέσα από Πηγές. Νομίζω το θέμα παρουσιάζει μεγάλο ενδιαφέρον, αφού καταλήγει στις διαμάχες για τη διαμόρφωση της σύγχρονης νεοελληνικής ταυτότητας, όπως αυτή καθορίστηκε εν τέλει κατά τις τελευταίες δεκαετίες του 19ου αιώνα.\nΤελευταία επεξεργασία από το χρήστη beetlejuice : 10-01-17 στις 23:24


Οι περισσότεροι άντρες δεν καταλαβαίνουν πώς μια γυναίκα που τρελαίνεται για ψηλοτάκουνα, coctail φορέματα και ρώσικη λογοτεχνία, μπορεί να πει “όχι” σε νυχτερινή έξοδο με τις φίλες της προκειμένου να δει… τον Captain America σε δράση! Γενικά, η αγάπη μας για τους υπερήρωες της Marvel τους τρελαίνουν αλλά… μήπως γι’ αυτό δεν μας αγαπούν; Είμαστε απρόβλεπτες.\nΚάπως έτσι, λοιπόν, αυτή τη στιγμή που διαβάζεις αυτές τις γραμμές ο αγαπημένος μου σύζυγος ψάχνει να δει πώς θα γεμίσει τις ώρες του από 11 – 28 Μαϊου που εγώ θα βλέπω όλη μέρα τηλεόραση γιατί:\nTRIBE, GIFT PACK MARVEL IRON MAN Ακουστικά (Τιμή: 100,00 ευρώ) για να βλέπουμε ό τι θέλουμε στη διαπασών χωρίς να ενοχλούμε τους γείτονες\nΗ επιτυχημένη σειρά ταινιών, που είναι βασισμένη στους δημοφιλείς μεταλλαγμένους σούπερ ήρωες της Marvel, Χ-Men, έρχεται στο νέο κανάλι NovaX-MenHD από την Παρασκευή 11 Μαΐου μέχρι και τη Δευτέρα του Αγίου Πνεύματος 28 Μαΐου.\nOι ταινίες που θα προβληθούν:\n«X2: X-Men United» (2003)\n«Χ-Men: Η Τελική Αναμέτρηση» (2006)\n«Χ-Men η Αρχή: Γούλβεριν» (2009)\n«Χ-Men: H Πρώτη Γενιά» (2011)\n«X-Men: Ημέρες Ενός Ξεχασμένου Μέλλοντος» (2014)\n«Χ-Men: Apocalypse» (2016)\nΌλες οι ταινίες έρχονται σε High Definition και σε ήχο Dolby Digital Surround 5.1., ενώ παράλληλα θα είναι διαθέσιμες σε Nova On Demand και Nova GO, ώστε οι συνδρομητές να μπορούν να τις απολαύσουν, όποτε θέλουν, όπου κι αν βρίσκονται.\nΕν τω μεταξύ, στο κόσμο των υπερηρώων συμβαίνουν καταπληκτικά πράγματα! Οι αγαπημένοι μας superheroes αποφάσισαν να βγάλουν ένα βιντεάκι, λίγο ιντερνετικό, λίγο χιουμοριστικό, λίγο… promo στην ταινία “Avengers: Infinity War” που κάνει αύριο πρεμιέρα στους κινηματογράφους μας αλλά έκαναν ένα λάθος τραγικό. Αντί να ασχοληθούμε με το ίδιο το video και την ταινία… όλο μας το ενδιαφέρον πέφτει στον Captain America!\nΑγαπημένε μας υπερήρωα ΟΧΙ! Το μουστάκι δεν πάει σε όλους τους άνδρες. Όχι, όχι, όχιιιιιι…\nΜάθε όλα για την τελευταία ταινία της Marvel πριν πας στον κινηματογράφο να την δεις…


Σε καλό να μας βγει - Marketnews.gr\nΚαμπουράκης Δημήτρης Δευτέρα, 7 Ιουν '21\nΖούμε μια μάλλον αλλόκοτη κατάσταση, ας το ομολογήσουμε. Ενώ η πανδημία ακόμα καλά κρατεί, εμείς συμπεριφερόμαστε σαν να έχει γίνει παρελθόν. Ενώ οι οικονομικές συνέπειες του μακροχρόνιου lock down δεν έχουν ακόμα φανεί σ’ όλη τους την μεγαλοπρέπεια, εμείς διακατεχόμαστε από μια πρωτοφανή οικονομική αισιοδοξία για το μέλλον. Κι ενώ η ελληνική οικονομία μόλις που κάνει τα πρώτα μέτρα στον αεροδιάδρομο της μελλοντικής της απογείωσης, καταφθάνουν από το εξωτερικό τόσο χαρμόσυνες ειδήσεις για τις οικονομικές μας προοπτικές που αναρωτιόμαστε αν είναι αληθινές. Για μια χώρα που μόλις πριν δυο χρόνια ταλανιζόταν από την οικονομική κρίση και που από κρίση πέρασε σε πανδημία, το Bloomberg έγραψε το Σάββατο ότι υπάρχει πραγματική μανία στο εξωτερικό για ελληνικά ομόλογα, αλλά οι επενδυτές …δεν βρίσκουν να αγοράσουν.\nΤώρα όλο αυτό τι είναι; Η κυβέρνηση λέει ότι είναι απλώς αντανάκλαση της μεταρρυθμιστικής λογικής που έχει επικρατήσει στην χώρα, η οποία ανοίγει διάπλατα πόρτες που παλιότερα ήταν ερμητικά κλειστές για την σκληροπυρηνική και οπισθοδρομική Ελλάδα. Επιμένει επίσης ότι όλο αυτό το κλίμα θα μεταφραστεί σύντομα σε μια πρωτοφανή ανάπτυξη που θα φθάσει σε κάθε ελληνικό νοικοκυριό και σε κάθε τσέπη. Το ευχόμαστε όλοι, αν και δεν λείπουν αυτοί που επιμένουν να κάνουν αντιπολίτευση λες και βρισκόμαστε ακόμα στην καταστροφή του 2010-15. Κι όμως, είναι πια φανερό ότι έχουν αλλάξει πράγματα στον τόπο. Από το project της Αστυπάλαιας μέχρι την εκδίωξη των «απεργών» του λιμανιού από αγανακτισμένους επιβάτες, φαίνεται πως η χώρα κινείται πια σε άλλες λογικές.\nΕνδέχεται να βλέπουμε τώρα το αποτέλεσμα των ιδεολογικών, πολιτικών και οικονομικών διεργασιών που συντάραξαν την ελληνική κοινωνία την προηγούμενη δραματική δεκαετία της κρίσης. Μπορεί αυτά που συνειδητοποιήσαμε τότε, να τα κάνουμε τώρα πράξη. Να μην φοβόμαστε αλλά να επιδιώκουμε τις αλλαγές, να μην μεμψιμοιρούμε αλλά να δημιουργούμε, να μην πιστεύουμε σε λεφτόδεντρα αλλά να προσπαθούμε να φυτέψουμε κανονικά δέντρα που θα αποδώσουν κάποτε, να μην βαυκαλιζόμαστε ότι μια «επανάσταση» στον δρόμο θα λύσει δια μαγείας τα προβλήματα μας. Εγώ, για να είμαι ειλικρινής, μένω έκπληκτος κυρίως από το κλίμα πολιτικής σταθερότητας που συνεχίζει να υπάρχει, παρά τις δυσκολίες και τις αστοχίες. Σε κάποια άλλη δεκαετία, μετά απ’ αυτά που περάσαμε στην πανδημία δεν θα είχαμε αφήσει τίποτα όρθιο. Ενώ τώρα ο Μητσοτάκης μοιάζει να μην έχει πάθει ούτε γρατζουνιά. Κι ο Τσίπρας προσπαθεί να απαντήσει στα ίδια ερωτήματα που είχε την επόμενη μέρα της ήττας του, δίχως –φευ γι αυτόν- να τα καταφέρνει. Κοιτάξτε κάτι αλλόκοτα πράγματα, σαν να γίναμε η πιο ώριμη χώρα του κόσμου μέσα σε λίγα χρόνια. Σε καλό να μας βγει…


Ημέρα της Γυναίκας, η παρεξηγημένη. | Vanilla for bliss\nΠαγκόσμια Ημέρα της Γυναίκας, 8 Μαρτίου.\nΌχι για να κάψουμε τα σουτιέν μας στις πλατείες στο όνομα της χειραφέτησης αλλά για να στηρίξουμε, να αγωνιστούμε, να ελπίσουμε σε ένα καλύτερο αύριο … ακούγεται κλισέ, από αυτά που αντιπαθώ. Έστω, για ένα πιο φωτεινό κόσμο.\nΠαρεξηγημένη, ταλαιπωρημένη ισότητα! Τόσο από εκείνες τις γυναίκες που νομίζουν ότι αν αποποιηθοούν τελείως τη θηλυκή τους εικόνα θα αποκτήσουν επιπλέον προνόμια, ίδια με των ανδρών, όσο και από εκείνους τους άντρες που φοβούνται πως ο ανδρισμός τους εξαρτάται από το πόσο πιο χαμηλά στέκει το άλλο φύλο.\nΗ μέρα της Γυναίκας δεν είναι για να αποδείξουμε πόσο «άντρες» μπορούμε να γίνουμε! Δεν είναι για να βροντοφωνάξουμε ότι δεν τους έχουμε ανάγκη. Δεν είναι για να αποδείξουμε ότι «περνάμε και μόνες μας καλά». Δεν είναι για να πούμε ότι «σήμερα δε μαγειρεύω, κόψτε το λαιμό σας, το βράδυ θα βγω να το κάψω και μη με ενοχλήσει κανείς». Δεν είναι αυτό το νόημα της ημέρας, σίγουρα, γι’αυτό και αρνούμαι να «γιορτάσω» με αυτό το σκεπτικό.\nΑποζητούμε την ισότητα. Στις ευκαιρίες, στην προβολή, στη μεταχείριση. Στις επιστήμες, στην Τέχνη, την πολιτική. Στην καθημερινή ζωή, στην εκπαίδευση, στις αποφάσεις. Όχι μόνο στο σπίτι και τη γειτονιά μας, στον κόσμο όλο.\nΚαι ναι, να συνεχίσουν οι άντρες να μας ανοίγουν την πόρτα, να μας σερβίρουν κρασί, να μας φέρνουν λουλούδια, να μας προσφέρουν το μπράτσο τους να στηριχτούμε. Δεν χάνουμε τη γυναικεία μας φύση, δε θέλουμε να αφήσουμε κι εμείς μουστάκι, δε θέλουμε να γίνουμε όλοι «ίδιοι». Άλλο ισοπέδωση, άλλο ισότητα.\nΠροσωπικά, θέλω τον άντρα πιο δυνατό. Προστάτη. Δεν έχει να κάνει με το αν είμαι ικανή να τα βγάλω πέρα μόνη μου αλλά με το ότι θέλω να νιώθω τη φροντίδα του αρσενικού προς το θηλυκό. Δεν είναι θέμα ισχύος, ούτε σημαίνει ότι αξίζει ο ένας λιγότερο κι ο άλλος περισσότερο. Έτσι είμαστε και αυτή είναι η φύση μας. Το πιστεύω.\nΚαι με αυτό το σκεπτικό, μόνο με αυτό, ναι, γιορτάζω. Η γυναίκα που γιορτάζει όμως την Ημέρα αυτή περιποιείται αυτούς που αγαπά και πιο πολύ τον άντρα που αγαπά. Και ύστερα ας κάνει κι εκείνος το ίδιο!\n«Οι άντρες με ποιότητα, δε φοβούνται την ισότητα.»\nπροσωπικές σκέψεις,σχέσεις,Ημέρα της Γυναίκας,γυναίκα,ισότητα\tΣχολιάστε\n« Ο ερωτευμένος Ραχμά-λ-ινοφ.\nΔέκα σίγουρα βήματα για να εμπλακείς με επιτυχία σε αδιέξοδο καβγά. »\nΣτη νονά μου ... 10 χρόνια κενό\nπιο συναρπαστική η μέρα!


Fairies of beauty: Shiseido | UV Protective Compact Foundation SPF30 Review\nShiseido | UV Protective Compact Foundation SPF30 Review\nΕπιστρέφω σήμερα με ένα από τα πιο πολυ-ζητημένα reviews μου, το review της διάσημης αντηλιακής πούδρας της Shiseido. Για το liquid foundation της σειράς σου έχω μιλήσει πολλές φορές στο παρελθόν, όμως τη πούδρα δεν είχε τύχει μέχρι φέτος να τη δοκιμάσω. Λαμβάνοντας όμως από παντού τα καλύτερα σχόλια, λέω "δεν πάει άλλο", ήρθε η ώρα να διαπιστώσω και μόνη μου γιατί ένα τόσο δα πραγματάκι, έχει δημιουργήσει τόσο μεγάλο ντόρο τριγύρω του. Θα σου εξηγήσω αμέσως τους λόγους.\nΗ UV Protective είναι μια πούδρα με μεταξένια υφή που απλώνεται υπέροχα στην επιδερμίδα και προσφέρει κάλυψη και ομοιομορφία, ακόμη και όταν χρησιμοποιηθεί μόνη της. Χωρίς να την αισθάνεσαι στο πρόσωπό σου, απαλύνει την υφή της επιδερμίδας και εξομαλύνει τον τόνο της, προσφέροντας απαλό ματ τελείωμα.\nΤι είναι όμως αυτό που την ξεχωρίζει από τις υπόλοιπες πούδρες;\nΗ UV Protective ενσωματώνει SPF30 στη σύνθεσή της, έναν πολύ υψηλό αντηλιακό δείκτη δηλαδή, που εγγυάται αποτελεσματική προστασία από τον ήλιο και τη φωτογήρανση. Παράλληλα, χαρακτηρίζεται από καταπληκτική ανθεκτικότητα στο νερό και τον ιδρώτα και από ακόμη πιο εντυπωσιακή διάρκεια.\nΓι'αυτούς ακριβώς τους λόγους την έχω παντού μαζί μου: στη πόλη, στις εξόδους μου, στις εκδρομές μου, ακόμη και στη παραλία. Με βοηθά να είμαι πάντα αψεγάδιαστη, ακόμη και σε μέρη που παραδοσιακά αυτό δεν γινόταν.\nΜε βοηθά να "κλειδώσω" το καθημερινό μου μακιγιάζ και να νιώσω ασφαλής πως δεν πρόκειται να αλλοιωθεί, όσες ώρες κι αν βρίσκομαι εκτός σπιτιού, όσο κι αν ζεσταθώ ή ιδρώσω. Για καλό και για κακό την έχω στη τσάντα μου, ώστε να μπορώ να τη φρεσκάρω σε περίπτωση που χρειαστεί. Το προϊόν κρατά μακριά τη λιπαρότητα για πολλές ώρες και σε βοηθά να διατηρήσεις την αψεγάδιαστη όψη σου γι'ακόμη περισσότερες. Τη βρίσκω πολύ χρήσιμη και ιδίως τώρα το καλοκαίρι που δεν μ'αρέσει να φορτώνω το δέρμα μου με πολλά προϊόντα (ενυδατική, αντηλιακή, foundation κ.α.). Με μία πούδρα έχω "καθαρίσει", αφού μου προσφέρει κάλυψη, ομοιομορφία, ματ τελείωμα και αντηλιακή προστασία.\nΕδώ απολαμβάνω ακόμη περισσότερο τη χρήση της. Με βοηθά να πετύχω το "flawless look" ακόμη και όταν βρίσκομαι στην παραλία και το σπουδαιότερο είναι πως κανείς δεν καταλαβαίνει πως έχω make-up στο πρόσωπό μου. Γενικότερα δεν συμφωνώ με το μακιγιάζ στην παραλία, μου φαίνεται υπερβολική συμπεριφορά και για να το πω απλά, περιττή. Από την άλλη βέβαια γυναίκες είμαστε και θέλουμε παντού να δείχνουμε τέλειες. Δεν χρειάζεται όμως να συμβιβαζόμαστε, ειδικά όταν εκεί έξω κυκλοφορεί η συγκεκριμένη πούδρα.\nΚαλύπτει τις ατέλειες και παραμένει στο πρόσωπο αφού είναι πολύ ανθεκτική στο νερό και τον ιδρώτα. Προσφέρει ομοιομορφία και απαλό τελείωμα, με τρόπο που αναδεικνύει τη φυσική ομορφιά σου, εκείνη ακριβώς που θες να προσέξουν οι γύρω σου όταν βρίσκεσαι στην παραλία. Παράλληλα ενισχύει την προστασία του αντηλιακού σου για να είσαι σίγουρη πως ο ήλιος δεν θα αφήσει τα σημάδια του στο όμορφο πρόσωπό σου. Μπορείς να σκεφτείς κάτι καλύτερο;\nTip: για ακόμη μεγαλύτερη κάλυψη και ανθεκτικότητα μπορείς να την εφαρμόσεις στο πρόσωπό σου με ένα βρεγμένο σφουγγαράκι. Αμέσως θα αποκτήσει βελούδινη, κρεμώδη υφή και θα απλωθεί ονειρικά στην επιδερμίδα σου.\nΕτικέτες #moodofthesummer, μακιγιάζ, περιποίηση προσώπου, beauty, foundation, reviews, Shiseido, Sun Protection\nLife's a shoe 24 Ιουλίου 2015 - 6:21 π.μ.\ngreat review, this looks like such a great product! thanks for sharing!\nIOANNA TRAKA 26 Ιουλίου 2015 - 4:20 μ.μ.\nΦανταστικό review Ιωάννα μου!! Μου καλυψες κάθε απορία... Ευχαριστω πολύ. Θα δοκιμασω αύριο κιόλας με βρεγμενο σφουγγαρακι, δεν το έχω κάνει ακόμα.\nΟύτε εμένα μου αρεσει το μακιγιάζ στην παραλία αλλά θέλω η επιδερμίδα μου να δείχνει άψογη!\nΓια τη Shiseido ένα θα πω, λατρείαααααααα!!\nIoanna Maneta 27 Ιουλίου 2015 - 12:37 μ.μ.\nΣ'ευχαριστώ πολύ Ιωάννα μου! Συμφωνώ απόλυτα μαζί σου για Shiseido!


Τζιν Μονόγραμμα Μαξιλαράκι Κρεμαστό για Μπομπονιέρα Βάπτισης\nΚρεμαστή μπομπονιέρα βάπτισης υφασμάτινο γράμμα μαξιλαράκι τζιν με λευκά και navy κορδόνια, δύο κρεμαστά τουλάκια για τα κουφέτα και με λευκό κέντημα το όνομα του παιδιού. Τα χρώματα κατόπιν συνεννόησης μαζί μας μπορούν να προσαρμοστούν κατά την αρέσκειά σας. Οι διαστάσεις της μπομπονιέρας είναι 30X11cm. Στην τιμή περιλαμβάνονται ο Φ.Π.Α. και 5 κουφέτα αμυγδάλου Χατζηγιαννάκης ή smarties. Κάθε μπομπονιέρα κατασκευάζεται με ελεγμένα υλικά υψηλής ποιότητας, υπό την επίβλεψη και προσωπική μας φροντίδα, αποκλειστικά και μόνο στο χώρο μας, ώστε να μπορούμε να ελέγξουμε σε κάθε στάδιο κατασκευής της μπομπονιέρας ότι το αποτέλεσμα θα είναι ακριβώς αυτό που έχετε επιλέξει για τις σημαντικότερες στιγμές της ζωής σας.


Βορειοηπειρώτης: Συνάντηση Μπολάνου - Μπέζα στην Ηγουμενίτσα\nΑντιπροσωπεία της Νέας Δημοκρατίας αποτελούμενη από τον κ. Αντώνη Μπέζα πρώην Υφυπουργό και υποψήφιο Βουλευτή Θεσπρωτίας, τον κ. Γιάννη Χονδρόγιαννο υπεύθυνο περιφερειακής οργάνωσης Ηπείρου, τον κ. Αλκιβιάδη Λάμπρου Πρόεδρο ΝΟ.Δ.Ε Θεσπρωτίας και τον κ. Βασίλη Γιόγιακα πρώην Νομάρχη Θεσπρωτίας, συναντήθηκε την Τρίτη 12 Ιουνίου 2012 στην Ηγουμενίτσα, με τον Γενικό Πρόεδρο της ΔΕΕΕΜ ΟΜΟΝΟΙΑ κ. Βασίλη Μπολάνο και ομάδα Έπαρχων της Εθνικής Ελληνικής Μειονότητας της Αλβανίας.\nΚατά τη διάρκεια της συνάντησης συζητήθηκαν όλα τα προβλήματα που αντιμετωπίζει η Ελληνική μειονότητα της Αλβανίας. Οι εκπρόσωποι της ΝΔ δήλωσαν την αμέριστη συμπαράσταση και στήριξη του κόμματος στην Ελληνική μειονότητα η οποία θα εκφραστεί με οποιαδήποτε τρόπο και με συγκεκριμένα μέτρα.\nΠαράλληλα, δήλωσαν ομόφωνα ότι ως αναπόσπαστο και υγιές τμήμα του Ελληνισμού, θεωρούν πως ανεξαρτήτως πολιτικών τοποθετήσεων στο παρελθόν, έχουν υποχρέωση να στηρίξουν με την εκλογική τους συμπεριφορά στην κρίσιμη αναμέτρηση της 17ης Ιουνίου τη Νέα Δημοκρατία. Για να διασφαλιστεί η ισότιμη θέση της Ελλάδας στην Ευρώπη, να υπάρξει πολιτική σταθερότητα, να συσπειρωθούν όλοι οι Έλληνες στον κοινό αγώνα για την έξοδο από την κρίση και για να μπορέσει η Ελλάδα να βοηθήσει τον Βορειοηπειρωτικό Ελληνισμό να μεγαλουργήσει στη γενέθλια γη του.


Δείτε τι δήλωσε ο Κίμωνας Κουλούρης για το περιστατικό » loutrakiblog\nΔείτε τι δήλωσε ο Κίμωνας Κουλούρης για το περιστατικό\nΟργή νομικών και συνδικαλιστών της αστυνομίας που δεν πέρασε αυτόφωρο ο Κουλούρης, όπως κάθε πολίτης…\nΟ κ. Κουλούρης μάλιστα χαρακτήρισε “απαράδεκτο” το γεγονός οτι του ζήτησαν τα στοιχεία του, τη στιγμή που τους είχε ήδη πει το όνομά του και προσπαθεί να πείσει με το επιχείρημα πως εαν τον είχε πατήσει με την Μερσεντές δεν θα είχε πάθει μόνο διάστρεμμα!\nlbarticles2012-01-08T17:41:56+02:0008 Ιαν 2012 | 17:41|Categories: Χωρίς κατηγορία|Tags: notag|1 Σχόλιο\nANONYMOUS 8 Ιανουαρίου 2012 σε 19:15- Απάντηση\nΡΕ ΠΑΙΔΙΑ,ΡΕ ΠΑΙΔΙΑ, ΤΟΝ ΚΟΥΛΟΥΡΗ !! ΔΕΝ ΑΝΑΓΝΩΡΙΣΑΤΕ!! ΕΛΕΟΣ……ΣΑΣ ΤΟ ΔΗΛΩΣΕ ΕΙΜΑΙ Ο ΚΟΥΛΟΥΡΗΣ ….


H Margot Robbie μεταμορφώθηκε για τη νέα ταινία του Ταραντίνο - RatPack.gr\nBUZZ | 07/08/2018\nH Margot Robbie μεταμορφώθηκε για τη νέα ταινία του Ταραντίνο\nΙδού η Sharon Tate του «Once Upon a Time in Hollywood».\nΜέχρι στιγμής για τη νέα ταινία του Quentin Tarantino γνωρίζουμε τα εξής: Θα λέγεται «Once Upon a Time in Hollywood», θα έχει τρελό cast με κύριους πρωταγωνιστές τους Brad Pitt και Leonardo Di Caprio και θα πραγματεύεται τη δολοφονία της άλλοτε γυναίκας του σκηνοθέτη Ρόμαν Πολάνσκι από τον Charles Manson, Sharon Tate.\nΤσέκαρε κείμενο που έχουμε γράψει για τον συγκεκριμένο δολοφόνο.\nΑφού το cast είναι δυνατό δεν γινόταν η πρωταγωνίστρια να είναι καμιά τυχαία. Μοιραία λοιπόν τη Sharon Tate θα υποδυθεί η αγαπημένη μας Harley Quinn και σύζυγος του «Λύκου της Wall Street», Margot Robbie.\nΣτο Ratpack αγαπάμε Margot Robbie και σίγουρα και εσύ μετά από αυτό το άλμπουμ:\nΓια την ώρα δεν γνωρίζουμε πολλά από το σετ, ωστόσο όλο και κάποια φωτογραφία ξεπηδά στα Instagram των πρωταγωνιστών. Την αρχή έκαναν οι Pitt και Di Caprio για να ακολουθήσει η ηθοποιός από την Αυστραλία η οποία μας έδωσε μια πρώτη γεύση για το πώς θα μοιάζει στην ταινία. Το ξανθό μπορεί να παραμένει ωστόσο σίγουρα δεν έχεις ξαναδεί τη hot Robbie έτσι.\nΗ νέα ταινία του Ταραντίνο έρχεται στις αίθουσες σχεδόν σε ένα χρόνο από τώρα, 9 Αυγούστου του 2019.


Antica Locanda, Συρακούσες - Κριτικές εστιατορίων - TripAdvisor\nAntica Locanda: Εστιατόρια στην περιοχή\nΔραστηριότητες κοντά σε: Antica Locanda\nAntica Locanda, Συρακούσες\nΝο 65 από 548 Εστιατόρια - Συρακούσες\nVia Vittorio Veneto 189, 96100, Συρακούσες, Σικελία, Ιταλία\nΑργά τη νύχτα pit stop!\nΚαλό φαγητό, αλλά όχι για οικογένειες\nΌμορφο, κλασικά σικελικά φαγητά!\nΤο καλύτερο γεύμα ακόμη για αυτό το ταξίδι\nΚαταπληκτικό φαγητό υπέροχη παρουσίαση!!!\nΤοπικές σπεσιαλιτέ σε μια καλή τοποθεσία\nΈνα νόστιμο δείπνο περιτριγυρισμένοι από ντόπιους\nΥπέροχο τοπικό φαγητό ψάρια\nΛάβετε γρήγορα απαντήσεις από το προσωπικό του Antica Locanda και από προηγούμενους επισκέπτες.\nΔιεύθυνση: Via Vittorio Veneto 189, 96100, Συρακούσες, Σικελία, Ιταλία\nΑριθμός τηλεφώνου: +39 0931 66343